text:
 Fógra dlíthiúil tábhachtach
 |
 52008PC0390
 Togra le haghaidh rialacháin ó Pharlaimint na hEorpa agus ón gComhairle lena leasaítear Rialachán (CE) Uimh. 216/2008 i réimse na n aeradróm, an bhainistithe aerthráchta agus na seirbhísí aerloingseoireachta agus lena n aisghairtear Treoir 2006/23/CEE ón gComhairle {SEC(2008) 2086} {SEC(2008) 2087} /* COIM/2008/0390 leagan deireanach - COD 2008/0128 */
 [pic] | COIMISIÚN NA gCOMHPHOBAL EORPACH |An Bhruiséil 25.6.2008COIM(2008) 390 leagan deireanach2008/0128 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLElena leasaítear Rialachán (CE) Uimh. 216/2008 i réimse na n-aeradróm, an bhainistithe aerthráchta agus na seirbhísí aerloingseoireachta agus lena n-aisghairtear Treoir 2006/23/CEE ón gComhairle(arna thíolacadh ag an gCoimisiún){SEC(2008) 2086}{SEC(2008) 2087}1. CúlraBunaíodh Gníomhaireacht Sábháilteachta Eitlíochta na hEorpa (EASA – European Aviation Safety Agency ) le Rialachán (CE) Uimh. 1592/2002[1] a tháinig i bhfeidhm i Meán Fómhair 2002. Sannadh tascanna don Ghníomhaireacht, leis an Rialachán bunaidh, in dhá réimse – deimhniúchán aerfhiúntais agus deimhniúchán comhshaoil do tháirgí, do pháirteanna agus d'fhearais aerloingseoireachta, a bhfuil sé de cheangal orthu agus ar na heagraíochtaí atá freagrach as iad a dhearadh, a mhonarú agus a chothabháil, cloí le rialacha ceangailteacha aonfhoirmeacha a ghlac an Coimisiún[2].Cuireann an Ghníomhaireacht an saineolas teicniúil ar fad is gá ar fáil don Choimisiún agus cuidíonn sí leis, inter alia , a thascanna reachtacha agus rialála a fheidhmiú. Tá an Ghníomhaireacht i mbun forbartha, freisin, ar chóras a dhéanfaidh monatóireacht ar an tslí ina gcuirtear reachtaíocht an Chomhphobail i bhfeidhm, a dhéanfaidh meastóireacht ar na hiarmhairtí a bhaineann leis an gcur i bhfeidhm sin agus a chuirfidh moltaí úsáideacha le chéile. Is é EASA nó na húdaráis inniúla náisiúnta a eisíonn deimhnithe agus formheasanna lena ndeimhnítear go gcomhlíonann táirgí agus eagraíochtaí na rialacha comhchoiteanna: is é EASA a dhéanann cineál-cheadú ar tháirgí agus a eisíonn deimhnithe d'eagraíochtaí atá lonnaithe i dtríú tíortha; eisíonn na húdaráis náisiúnta deimhnithe aonair agus formheasanna aonair d'fhormhór na n-eagraíochtaí atá lonnaithe ar a gcríocha, ar bhonn na rialacha comhchoiteanna agus faoi mhaoirseacht na Gníomhaireachta.Le Rialachán (CE) Uimh. 216/2008[3] áiríodh faoi thascanna EASA oibríochtaí aeir, ceadúnais píolótaí agus, faoi na teorainneacha a socraíodh le Coinbhinsiún Chicago, sábháilteacht aerárthaí tríú tíortha. Áirítear freisin iniúchtaí ar chaighdeánú agus maoirseacht ar shábháilteacht, agus freagracht speisialta as imscrúduithe a dhéantar ar an rúidbhealach.2. Na dúshláin atá ann faoi láthairRinne an Coimisiún a dhícheall i gcónaí chun a áirithiú go gcuirfí bunú an mhargaidh inmheánaigh san aeriompar i dtaca trí rialacha sábháilteachta comhchoiteanna a fhorbairt chun caighdeáin arda aonfhoirmeacha a áirithiú i ngach Ballstát.Is cóir na leibhéil shuntasacha sábháilteachta atá ann faoi láthair a chothabháil agus a fheabhsú, fiú, chun go maolófar na rioscaí sábháilteachta a chruthaítear leis an méadú i dtrácht agus i mbrú tráchta. Is tábhachtach, freisin, na gnéithe sábháilteachta a chomhtháthú sa tionscnamh Aerspás Eorpach Aonair (Single European Sky) chun a áirithiú nach mbeidh tionchar diúltach ag díbhloghadh an aerspáis ar rátaí tionóisce.Is é an chéad bheart eile ba chóir a dhéanamh ina leith seo aeradróim, bainistiú aerthráchta agus seirbhísí aerloingseoireachta (BAT/SAL) a chuimsiú faoi inniúlachtaí na Gníomhaireachta.3. Tuairim ó Ghníomhaireacht Sábháilteachta Eitlíochta na h EORPA AGUS COMHAIRLIÚCHÁN LE PÁIRTITHE LEASMHARARoimh dó a dhéanamh amhlaidh, bhí sé de cheangal ar an gCoimisiún, faoi Airteagal 19 de Rialachán (CE) Uimh. 216/2008, tuairim a fháil ó EASA. Bhí ar an nGníomhaireacht ar a seal, i gcomhréir lena rialacha nós imeachta[4] agus le cleachtas idirnáisiúnta sa réimse seo, dul i mbun comhairliúcháin fhorleathan leis na páirtithe leasmhara go léir agus a mbarúlacha a chur san áireamh sula dtabharfaí a tuairim uaithi. D'fhoilsigh sí, dá bhrí sin, dhá fhógra ar leithligh faoi na leasuithe a bhí beartaithe, fógra amháin maidir le haeradróim agus fógra eile maidir le BAT/SAL. Fuair sí breis agus 3 500 freagairt.I bhfianaise an aiseolais seo, rinne an Ghníomhaireacht scrúdú ar na saincheisteanna. An 6 Nollaig 2007 sheol sí tuairim chuig an gCoimisiún, tuairim maidir le haeradróim. Sheol sí a tuairim maidir le bainistiú aerthráchta agus seirbhísí aerloingseoireachta ina dhiaidh sin an 15 Aibreán 2008.Ba léir gur thángthas ar chomhthuiscint láidir fhorleathan le linn an chomhairliúcháin, comhthuiscint a bhí i bhfabhar críoch a chur leis an bpróiseas a tosaíodh in 2002 trí na gnéithe sábháilteachta a bhaineann le haeradróim agus BAT/SAL a chur leis na tascanna a cuireadh ar iontaoibh EASA, agus go mbeadh EASA, ar an dóigh sin, ina eagraíocht faire i gcomhair na rialála Eorpaí sa tsábháilteacht eitlíochta. Tugadh chun suntais, freisin, an gá le hidirphlé éifeachtúil a chruthú leis na forbairtí in Aerspás Eorpach Aonair.4. Staidéar iarmhartaRinne an Coimisiún measúnú iarmharta sular tugadh aghaidh ar an togra seo le haghaidh Rialacháin. Bunaíodh an measúnú iarmharta ar na torthaí ón réamh-mheasúnú iarmharta, a sheol an Coimisiún in 2005 agus a dhréachtaigh sainchomhairleoir neamhspleách, agus ar na torthaí ón measúnú ar an iarmhairt rialaitheach a rinne EASA. Rinneadh roinnt roghanna a scrúdú sa mheasúnú iarmharta:A "An staid a fhágáil mar atá";B Inniúlachtaí EASA a shíneadh;C Raon feidhme an tsocraithe reatha a shíneadh chun sainorduithe a thabhairt do Eurocontrol;D Gníomhaireacht nua a bhunú;E Inniúlachtaí EASA a shíneadh agus inniúlachtaí breise a thabhairt dó nach bhfuil cuimsithe faoi raon feidhme rogha BÚsáideadh "an staid a fhágáil mar atá" mar shlat tomhais chun anailís a dhéanamh ar na roghanna seo uile maidir lena n-iarmhairtí sábháilteachta, eacnamaíocha, comhshaoil, sóisialta agus eile. Ba ríléir ón gcomparáid idir na hiarmhairtí a bheadh ag na roghanna éagsúla gurb é an rogha is fearr sainchúram EASA a shíneadh ionas go gcuimseofaí freagracht rialála i leith cúrsaí aeradróm agus BAT/SAL. Ba léir ón staidéar nach mbeadh aon iarmhairt dhochrach ag an rogha sin sna réimsí thuasluaite.Fuarthas formhuiniú ón mBord um Measúnú Iarmharta an 23 Aibreán 2008.5. Togra le h AGHAIDH RIALACHÁIN5.1. Ionstraim agus modhRaon feidhme Rialachán (CE) Uimh. 216/2008 a shíneadh is ea an modh is oiriúnaí chun na rialacha comhchoiteanna a shíneadh ionas go gcuimseoidh siad sábháilteacht aeradróm, bainistiú aerthráchta (BAT) agus seirbhísí aerloingseoireachta (SAL) freisin, mar go dtabharfar breis tascanna d'EASA sna réimsí seo, go háirithe maidir le ceapadh rialacha, iniúchtaí ar chaighdeánú agus, cé gur go teoranta é, maidir le deimhniú.Maidir le sábháilteacht aeradróm, is éard is rún dó a áirithiú go mbeidh na ceanglais fhíor-riachtanacha agus na rialacha gaolmhara cur chun feidhme d'aeradróim, do threalamh aeradróim, d'eagraíochtaí, d'oibríochtaí agus do phearsanra bunaithe ar na caighdeáin ICAO is ábhartha. Thairis sin, i gcás trealaimh aeradróim, cuirfear nósanna imeachta agus ceanglais sa bhreis leis ionas nach ndéanfar dúbláil ar na rialacha atá ann cheana, cibé an rialacha cur chun feidhme iad sa Treoir maidir le "Cur Chuige Nua" nó in "Aerspás Eorpach Aonair (Single European Sky (SES) ". Ar deireadh, bainfear úsáid, mar is cuí, as na caighdeáin arna n-eisiúint ag comhlachtaí sainaitheanta caighdeánaithe, amhail ISO, CEN, CENELEC, ETSI nó EUROCAE.A mhéad a bhaineann sé le BAT/SAL, beidh sé riachtanach na ceanglais fhíor-riachtanacha agus na rialacha cur chun feidhme a chomhordú mar is ceart le rialacháin SES agus leis na rialacha gaolmhara cur chun feidhme. Is é an cuspóir é a áirithiú go mbunófar rialacha cur chun feidhme EASA amach anseo ar na forálacha SES atá ann cheana, go háirithe na ESARRanna a trasuíodh. Chun na críche seo, ceapfar meicníochtaí idirthréimhseacha chun foráil a dhéanamh chun go leanfaidh na formheasanna a deonaíodh cheana féin faoi rialacha SES d'fheidhm bheith leo.5.2. Inneachar5.2.1. Leasuithe ar an tuairim ón nGníomhaireachtRinneadh mar a bhí luaite sa dá thuairim ón nGníomhaireacht tríd is tríd. Is follasach, i gcás pointí áirithe, go dtairgeann siad raon slite a d'fhéadfaí a ghlacadh chun na cuspóirí sábháilteachta a bhaint amach. Agus é ag déanamh rogha idir na roghanna seo, lean an Coimisiún prionsabal an dea-rialachais chun an úsáid is fearr a bhaint as na hacmhainní atá ar fáil, as prionsabal na coimhdeachta agus prionsabal na comhréireachta.5.2.2. Raon feidhme an Rialacháin a shíneadhTá raon feidhme na comhghníomhaíochta sonraithe i Rialachán 216/2008. Ní mór a thabhairt le fios go soiléir, i gcás shíneadh an Rialacháin, an bonneagar, na táirgí, na córais, an trealamh, na seirbhísí, na daoine nó na heagraíochtaí a ndéanfaidh sé difear dóibh, agus, dá thoradh, a bheidh faoi réir na gceanglas a leagfar síos leis an Rialachán agus, mar is iomchuí, faoi réir na rialacha a ghlacfar chun é a chur chun feidhme. Go contrártha, fanfaidh aon ní as na nithe thuas nach bhfuil folaithe faoi inniúlachtaí comhphobail faoi fhreagracht na mBallstát agus beidh orthu bearta iomchuí a dhéanamh chun an leibhéal cosanta a mbeidh a gcuid saoránach ag súil leis a sholáthar.5.2.2.1. AeradróimChun sábháilteacht, go háirithe in aeradróim agus ina dtimpeallachtaí, a fheabhsú, chuimseofaí aeradróim faoi na rialacha comhchoiteanna dá nglacfaí an Rialachán atá beartaithe. Is iad seo a leanas na príomhphointí:- Bheadh gach aeradróm atá ar oscailt don phobal i gcoitinne agus atá in ann freastal ar thrácht IFR nó ar aerárthaí os cionn meáchain áirithe faoi réir reachtaíochta Comhphobail.- Ba cheart go dtabharfaí isteach mar Iarscríbhinn bhreise a ghabhfadh leis an Rialachán bunaidh, comhcheanglais tiomanta fhíor-riachtanacha lena bhfolófaí saintréithe fisiceacha, bonneagair, trealamh aeradróim, oibríochtaí, bainistiú agus lena maolófaí na guaiseanna i ngarthimpeallacht na n-aeradróm.- Maidir le húinéirí aeradróim, oibreoirí aeradróim, eagraíochtaí nó pearsanra a sholáthraíonn seirbhísí nó trealamh ar féidir leo difear a dhéanamh do shábháilteacht oibríochtaí na n-aeradróm, bheadh siad freagrach as na ceanglais fhíor-riachtanacha seo a chur chun feidhme faoi mhaoirseacht na mBallstát.- Ghlacfadh oibreoirí aeradróim córais bainistíochta, lena n-áireofaí na gnéithe sábháilteachta, agus chuirfeadh na hoibreoirí sin chun feidhme iad.- Bheadh dréacht-rialacha cur chun feidhme agus sonraíochtaí deimhniúcháin, anailísí sábháilteachta agus iniúchtaí ar chaighdeánú i measc thascanna na Gníomhaireachta.- Thabharfaí de chumhacht don Choimisiún rialacha cur chun feidhme a ghlacadh lena saineofaí na ceanglais mhionsonraithe a bheadh ar na heagraíochtaí agus ar na daoine thuasluaite a chomhlíonadh, agus na próisis deimhniúcháin is infheidhme a ghlacadh.- Bheadh rialacha cur chun feidhme den sórt sin i gcoibhneas le leibhéal castachta an aeradróim, agus chuirfí cineál agus méid a ghníomhaíochtaí san áireamh; ba cheart go mbeadh siad i gcomhréir le SARPanna ábhartha ICAO.- Thabharfaí de chumhacht don Ghníomhaireacht sonraíochtaí deimhniúcháin a úsáidfí sa phróiseas deimhniúcháin a ghlacadh, lena bhforálfaí go gcuirfí na ceanglais fhíor-riachtanacha chun feidhme go solúbtha agus lena ndéanfaí foráil do leibhéal aonfhoirmeach sábháilteachta.- Dhéanfaí dearadh aeradróim agus oibríochtaí aeradróim a dheimhniú go leithleach, ach d'fhéadfaí deimhniú amháin a eisiúint sa chás gurb ionann úinéir agus oibreoir an aeradróim.- D'fhéadfadh oibreoirí a oibríonn níos mó ná aeradróm amháin a bhfuil oibríochtaí lárnacha cuí bunaithe acu iarratas a dhéanamh ar dheimhniú amháin a fháil lena bhfolófaí na hoibríochtaí agus an bhainistíocht sna haeradróim go léir a bhfuil siad freagrach astu.- Cé go gcuimseodh an deimhniúchán ar dhearadh nó ar oibreoir an aeradróim fíorú ar chomhlíonadh threalamh an aeradróim, d'fhéadfadh trealamh atá ríthábhachtach don tsábháilteacht, ag brath ar an úsáid atá beartaithe leis, bheith faoi réir scéimeanna tiomanta deimhniúcháin, a bhféadfadh léiriú ar acmhainneacht an dearthóra agus an mhonaróra a bheith mar chuid de, má shainítear amhlaidh sna rialacha cur chun feidhme, tar éis measúnú cuí a dhéanamh ar na sochair sábháilteachta agus eacnamaíocha a bhainfeadh leis sin.5.2.2.2 BA T/SALBa chóir go dtabharfadh an Rialachán atá beartaithe an bunús dlí chun a áirithiú go bhfuil sábháilteacht i mbainistiú aerthráchta, seirbhísí aerloingseoireachta agus comh-inoibritheacht aeir/talún eagraithe faoi choimirce chóras EASA. Is é seo a leanas an togra chun an méid sin a chur i gcrích:- Bheadh an t-aerspás go léir ina bhfuil feidhm ag an gConradh, mar aon le haon aerspás eile ina bhfuil feidhm ag Rialachán (CE) Uimh. 551/2004, faoi réir reachtaíocht an Chomhphobail.- Ba cheart go dtabharfaí isteach mar Iarscríbhinn bhreise a ghabhfadh leis an Rialachán bunaidh, comhcheanglais tiomanta fhíor-riachtanacha lena maolófaí na guaiseanna sábháilteachta go léir a bhaineann le húsáid aerspáis.- Bheadh an úsáid a bhainfí as aon bhloc aerspáis faoi rialú coincheapa oibríochta a cheapfaí chun na rioscaí a bhaineann le hiombhualadh idir aerárthaí agus le hiombhualadh idir aerárthaí agus an talamh a mhaolú.- Bheadh ar úsáideoirí aerspáis cloí leis na rialacha a eiseofaí chun na coincheapa oibríochta is infheidhme san aerspás ina bhfuil siad ag obair a chur chun feidhme agus úsáid a bhaint as na seirbhísí atá freagrach as an aerspás sin a úsáid.- Bheadh na heagraíochtaí agus an pearsanra a bhfuil baint acu le soláthar BAT/SAL freagrach as na ceanglais fhíor-riachtanacha is infheidhme a chur chun feidhme.- Bheadh rialtóirí aerthráchta agus eagraíochtaí a bhfuil baint acu lena n-oiliúint faoi réir deimhniúcháin.- Bheadh ar chórais agus ar chomhdhamhnaí a úsáidtear chun BAT/SAL a sholáthar cloí leis na ceanglais sábháilteachta iomchuí nuair a cheanglófaí amhlaidh de réir na tábhachta a bhaineann leo.- Thabharfaí de chumhacht don Choimisiún rialacha cur chun feidhme a ghlacadh lena saineofaí na ceanglais mhionsonraithe a bheadh ar na heagraíochtaí, an pearsanra, na córais agus na comhdhamhnaí thuasluaite a chomhlíonadh agus na próisis deimhniúcháin is infheidhme a ghlacadh, nuair is ábhartha.- Bheadh rialacha cur chun feidhme den sórt sin i gcoibhneas le leibhéal castachta na gníomhaíochta rialáilte nó le ríthábhacht an chórais agus an chomhdhamhna lena mbaineann; bhunófaí iad ar na forálacha SES atá ann cheana, go háirithe ar na ESARRanna a trasuíodh. Dhéanfaí, chun na críche seo, meicníochtaí idirthréimhseacha a cheapadh chun foráil a dhéanamh chun go leanfadh na formheasanna a deonaíodh cheana féin faoi rialacha SES d'fheidhm bheith leo.- Is iad údaráis inniúla na mBallstát a dhéanfadh maoirseacht ar an tslí ina gcomhlíonfadh na heagraíochtaí na ceanglais fhíor-riachtanacha agus na rialacha gaolmhara cur chun feidhme, cé is moite de mhaoirseacht ar eagraíochtaí atá lonnaithe i dtríú tíortha nó a sholáthraíonn seirbhísí in aerspás ceithre Bhallstát ar a laghad, maoirseacht a dhéanfadh an Ghníomhaireacht.- Bheadh dréacht-rialacha cur chun feidhme agus sonraíochtaí deimhniúcháin, anailísí sábháilteachta agus iniúchtaí ar chaighdeánú na n-údarás inniúil náisiúnta i measc thascanna na Gníomhaireachta.- Ghlacfadh soláthróirí BAT/SAL córais bainistíochta, lena n-áireofaí na gnéithe sábháilteachta, agus chuirfeadh siad na córais sin chun feidhme agus bheadh na córais deimhnithe, cé is moite de na córais sin a sholáthraíonn faisnéis eitiltí nó seirbhísí bainistíochta naprúin aereadróim amháin, nach mbeadh gá ach a n-acmhainneacht a dhearbhú.- Cé go gcuimseodh an deimhniúchán ar sholáthróirí BAT/SAL fíorú ar chomhlíonadh na gcóras agus na gcomhdhamhnaí, d'fhéadfadh trealamh atá ríthábhachtach don tsábháilteacht bheith faoi réir scéimeanna tiomanta deimhniúcháin, a bhféadfadh léiriú ar acmhainneacht an dearthóra agus an mhonaróra a bheith mar chuid de, má shainítear amhlaidh sna rialacha cur chun feidhme, tar éis measúnú cuí a dhéanamh ar na sochair sábháilteachta agus eacnamaíocha a bhainfeadh leis sin.5.2.3. Leasuithe eile ar an RialachánLe cois na n-Airteagal nua a bhaineann le haeradróim, BAT agus SAL agus na hiarscríbhinní gaolmhara, bhí sé riachtanach airteagail áirithe a leasú chun na tascanna nua a chur san áireamh go cuí.6. Tábla comhghaoil ina d TAISPEÁNTAR UIMHREACHA NUA AGUS SEANUIMHREACHA NA n AIRTEAGAL AGUS NA LEASUITHE A RINNEADH AR RIALACHÁN (CE) UIMH. 216/2008Uimhir nua | Seanuimhir | Athruithe |1 | 1 | Raon feidhme sínte chun aeradróim agus BAT/SAL a fholú |2 | 2 | Gan athrú |3 | 3 | Sainmhínithe nua curtha leis agus leasú ar roinnt sainmhínithe |4 | 4 | Mír 3 leasaithe |5 | 5 | Míreanna 2(b) agus (c) leasaithe |6 | 6 | Gan athrú |7 | 7 | Mír 4 leasaithe |8 | 8 | Míreanna 1, 5(a), 5(g) agus 6 leasaithe |8a | Nua | Aeradróim |8b | Nua | BAT agus SAL |8c | Nua | Rialtóirí aerthráchta |8d | Nua | Comhlachtaí creidiúnaithe |9 | 9 | Míreanna 1 agus 5 leasaithe |10 | 10 | Mír 1 leasaithe |11 | 11 | Mír 4 leasaithe agus míreanna 5(a) agus 5(b) curtha leis |12 | 12 | Gan athrú |13 | 13 | Gan athrú |14 | 14 | Gan athrú |15 | 15 | Gan athrú |16 | 16 | Gan athrú |17 | 17 | Gan athrú |18 | 18 | Míreanna (c) agus (d) leasaithe |19 | 19 | Mír 2(a) leasaithe |20 | 20 | Gan athrú |21 | 21 | Gan athrú |22 | 22 | Gan athrú |22a | Nua | Deimhniúchán oibreoirí aeradróim |22b | Nua | BAT/SAL |22c | Nua | Deimhniúchán rialtóirí aerthráchta |22d | Nua | Comhlachtaí creidiúnaithe |23 | 23 | Gan athrú |24 | 24 | Gan athrú |25 | 25 | Gan athrú |26 | 26 | Gan athrú |27 | 27 | Gan athrú |28 | 28 | Gan athrú |29 | 29 | Gan athrú |30 | 30 | Gan athrú |31 | 31 | Gan athrú |32 | 32 | Gan athrú |33 | 33 | Mír 2(c) leasaithe |34 | 34 | Gan athrú |35 | 35 | Gan athrú |36 | 36 | Gan athrú |37 | 37 | Gan athrú |38 | 38 | Gan athrú |39 | 39 | Gan athrú |40 | 40 | Gan athrú |41 | 41 | Gan athrú |42 | 42 | Gan athrú |43 | 43 | Gan athrú |44 | 44 | Mír 1 leasaithe |45 | 45 | Gan athrú |46 | 46 | Gan athrú |47 | 47 | Gan athrú |48 | 48 | Gan athrú |49 | 49 | Gan athrú |50 | 50 | Mír 2 leasaithe |51 | 51 | Gan athrú |52 | 52 | Míreanna 1 agus 2 leasaithe |53 | 53 | Gan athrú |54 | 54 | Gan athrú |55 | 55 | Mír 1 leasaithe |56 | 56 | Gan athrú |57 | 57 | Gan athrú |58 | 58 | Gan athrú |59 | 59 | Gan athrú |60 | 60 | Gan athrú |61 | 61 | Gan athrú |62 | 62 | Gan athrú |63 | 63 | Gan athrú |64 | 64 | Gan athrú |65 | 65 | Gan athrú |65a | Nua | Leasuithe |66 | 66 | Gan athrú |67 | 67 | Gan athrú |68 | 68 | Gan athrú |69 | 69 | Gan athrú |70 | 70 | Gan athrú |Iarscríbhinn I | Iarscríbhinn I | Gan athrú |Iarscríbhinn II | Iarscríbhinn II | Gan athrú |Iarscríbhinn III | Iarscríbhinn III | Gan athrú |Iarscríbhinn IV | Iarscríbhinn IV | Gan athrú |Iarscríbhinn V | Iarscríbhinn V | An teideal leasaithe |Iarscríbhinn Va | Nua | Ceanglais fhíor-riachtanacha maidir le haeradróim |Iarscríbhinn Vb | Nua | Ceanglais fhíor-riachtanacha maidir le bainistiú aerthráchta agus seirbhísí aerloingseoireachta |7. Coimhdeacht agus comhréireachtTháinig na Ballstáit ar an gcomhaontú cheana féin gurb é gníomh ar leibhéal an Chomhphobail an t-aon slí chun leibhéal ard aonfhoirmeach de shábháilteacht a bhaint amach.Is éard a rinneadh trí bhíthin Rialachán (CE) Uimh. 1592/2002 agus Rialachán (CE) Uimh. 216/2008, dá bhrí sin, roinnt inniúlachtaí a bhí ar na Ballstáit a aistriú de réir a chéile go dtí an Comhphobal.Tá gá le gníomh Comhphobail chun an cuspóir a bhaint amach maidir le rialacha comhchoiteanna a bhunú agus a chur i bhfeidhm i slí aonfhoirmeach i gcás aeradróm, bainistiú aerthráchta agus seirbhísí aerloingseoireachta. Ní théann an togra seo le haghaidh Rialacháin níos faide ná mar is gá chun é seo a bhaint amach. Is dá bharr sin go bhfuil a raon feidhme teoranta, mar shampla, d'aeradróim a bhíonn ar oscailt d'úsáid phoiblí, agus ar féidir leo freastal ar thrácht nó ar aerárthaí IFR atá os cionn meáchain áirithe.Thairis sin, ní thugtar le tuiscint sa Rialachán seo go n-eagróidh EASA seirbhísí ná go gcuirfidh EASA seirbhísí ar fáil. Ní dhéanfar ach na freagrachtaí a mhalartú, a bheidh teoranta, den chuid is mó, do cheapadh rialacha agus d'iniúchtaí ar chaighdeánú, agus fanfaidh an fhreagracht as gníomhaíochtaí oibríochta ar na Ballstáit. Cloítear, dá bhrí sin, le prionsabal na coimhdeachta agus le prionsabal na comhréireachta mar a fhoráiltear dóibh in Airteagal 5 den Chonradh ag bunú an Chomhphobail Eorpaigh.8. MeastóireachtDéanfar meastóireacht ar na bearta a thabharfar isteach leis an Rialachán seo agus lena rialacha cur chun feidhme i gcomhréir le hAirteagal 62 de Rialachán (CE) Uimh. 216/2008.2008/0128 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLElena leasaítear Rialachán (CE) Uimh. 216/2008 i réimse na n-aeradróm, an bhainistithe aerthráchta agus na seirbhísí aerloingseoireachta agus lena n-aisghairtear Treoir 2006/23/CEE ón gComhairle(Téacs atá ábhartha maidir leis an LEE)TÁ PARLAIMINT NA hEORPA AGUS COMHAIRLE AN AONTAIS EORPAIGH,Ag féachaint don Chonradh ag bunú an Chomhphobail Eorpaigh, agus go háirithe Airteagal 80(2) de,Ag féachaint don togra ón gCoimisiún[5],Ag féachaint don tuairim ó Choiste Eacnamaíoch agus Sóisialta na hEorpa[6],Ag féachaint don tuairim ó Choiste na Réigiún[7],Ag gníomhú dóibh i gcomhréir leis an nós imeachta a leagtar síos in Airteagal 251 den Chonradh[8],De bharr an méid seo a leanas:(1) Sa Teachtaireacht ón gCoimisiún an 15 Samhain 2005 chuig an gComhairle, Parlaimint na hEorpa, Coiste Eacnamaíoch agus Sóisialta na hEorpa agus Coiste na Réigiún dar teideal "Tascanna Ghníomhaireacht Sábháilteachta Eitlíochta na hEorpa a shíneadh – clár don bhliain 2010"[9], d'fhógair an Coimisiún go bhfuil sé ar intinn aige tascanna Ghníomhaireacht Sábháilteachta Eitlíochta na hEorpa (dá ngairfear 'an Ghníomhaireacht' anseo feasta) a shíneadh céim ar chéim, i ndáil le 'cur chuige córas iomlán', ionas go bhfolóidh siad an tsábháilteacht agus comh-inoibritheacht aeradróim/aerfoirt, Seirbhísí Aerloingsoireachta (dá ngairfear 'SAL' anseo feasta) agus Bainistiú Aerthráchta (dá ngairfear 'BAT' anseo feasta).(2) Is iomaí dúshlán a d'eascair as fás leanúnach na heitlíochta san Eoraip, go háirithe i ndáil le príomhfhachtóirí sábháilteachta aeradróm agus BAT/SAL. Is gá, dá bhrí sin, bearta maolaithe riosca a leagan síos chun sábháilteacht a áirithiú trí chur chuige comhchuibhithe iomlánaíoch ar fud na mBallstát.(3) Ní foláir an méid atá bainte amach tríd an tionscnamh 'Aerspás Eorpach Aonair' ( Single European Sky ) a chomhlánú tríd an ngné sábháilteachta comhchuibhithe a bheidh le cur i bhfeidhm maidir le haeradróim agus BAT/SAL.(4) Ba chóir don Chomhphobal, i gcomhréir le caighdeáin agus cleachtais mholta a socraíodh le Coinbhinsiún Chicago, ceanglais fhíor-riachtanacha a leagan síos a bheadh infheidhme maidir le táirgí, páirteanna agus fearais aerloingseoireachta, aeradróim agus soláthar BAT/SAL; ceanglais fhíor-riachtanacha a bheadh infheidhme maidir le daoine agus eagraíochtaí a bhfuil baint acu le haeradróim a oibriú agus BAT/SAL a sholáthar; agus ceanglais fhíor-riachtanacha a bheadh infheidhme maidir le daoine agus táirgí a bhfuil baint acu le hoiliúint rialtóirí aerthráchta agus le scrúdú leighis a dhéanamh orthu. Ba cheart go dtabharfaí de chumhacht don Choimisiún na rialacha gaolmhara cur chun feidhme a bhfuil gá leo a fhorbairt.(5) Níor chuí go mbeadh na haeradróim uile faoi réir rialacha comhcoiteanna. Ba cheart, go háirithe, go bhfanfadh aeradróim nach bhfuil ar oscailt d'úsáid phoiblí agus aeradróim nach n-úsáidtear, den chuid is mó, ach d'eitiltí mar chaitheamh aimsire faoi rialú rialúcháin na mBallstát agus nach mbeadh aon oibleagáid faoin Rialachán seo ar Bhallstáit eile aitheantas a thabhairt do shocruithe náisiúnta den sórt sin. Ba cheart do na Ballstáit, áfach, bearta comhréireacha a dhéanamh chun an leibhéal sábháilteachta san eitlíocht mar chaitheamh aimsire a mhéadú i gcoitinne. Cinnfidh an Coimisiún, in am is i dtráth, cé acu an sínfidh nó nach sínfidh sé an raon feidhme ionas go bhfolófar aeradróim, atá ar eisiamh faoi láthair ar bhealach modúlach, agus tabharfaidh sé aird iomlán ar an tionchar a d'fhéadfadh bheith aige ar aeradróim den sórt sin.(6) Ba cheart táirgí, páirteanna agus fearais aerloingseoireachta, aeradróim agus a dtrealamh, oibreoirí atá bainteach le haeriompar tráchtála agus le hoibriú aeradróm, córais BAT/SAL agus a soláthróirí, chomh maith le píolótaí agus rialtóirí aerthráchta, agus daoine, táirgí agus eagraíochtaí atá bainteach lena n-oiliúint agus lena gcur faoi scrúdú leighis, a bheith deimhnithe nó ceadúnaithe a luaithe a shuífear go gcomhlíonann siad na ceanglais fhíor-riachtanacha a leagfaidh an Comhphobal síos i gcomhréir le caighdeáin agus cleachtais mholta a socraíodh le Coinbhinsiún Chicago. Ba cheart go dtabharfaí de chumhacht don Choimisiún na rialacha cur chun feidhme a bhfuil gá leo a fhorbairt chun na coinníollacha faoina n-eiseofar deimhniú a bhunú nó chun na coinníollacha a bhunú chun dearbhú inniúlachta a chur in ionad an deimhnithe, agus na rioscaí a ghabhann leis na cineálacha éagsúla oibríochtaí nó seirbhísí á gcur san áireamh.(7) Faoi chóras institiúideach an Chomhphobail, is ar na Ballstáit den chuid is mó atá an cúram dlí an Chomhphobail a chur chun feidhme. Dá bhrí sin, is ar an leibhéal náisiúnta a chuirfear i gcrích na tascanna deimhniúcháin a chaithfear a dhéanamh faoin Rialachán seo agus faoina rialacha cur chun feidhme. I gcásanna áirithe a shaineofar go soiléir, áfach, ba cheart go mbeadh sé de chumhacht ag an nGníomhaireacht tascanna deimhniúcháin a dhéanamh mar a shonraítear sa Rialachán seo. Ba cheart go mbeadh cead ag an nGníomhaireacht, ar an ábhar céanna, na bearta is gá a bhaineann leis na réimsí atá folaithe faoin Rialachán seo a ghlacadh sa chás gurb é seo an modh is fearr chun an aonfhoirmeacht a áirithiú agus oibriú an mhargaidh inmheánaigh a éascú.(8) Ba cheart na rialacha cur chun feidhme a bheidh le forbairt ag an nGníomhaireacht i réimse BAT/SAL a bhunú ar fhorálacha Rialachán (CE) Uimh. 549/2004 ó Pharlaimint na hEorpa agus ón gComhairle an 10 Márta 2004 lena leagtar síos an creat chun an t-aerspás Eorpach aonair a chruthú[10], Rialachán (CE) Uimh. 550/2004 ó Pharlaimint na hEorpa agus ón gComhairle an 10 Márta 2004 maidir le seirbhísí aerloingseoireachta a sholáthar san aerspás Eorpach aonair[11], Rialachán (CE) Uimh. 551/2004 ó Pharlaimint na hEorpa agus ón gComhairle an 10 Márta 2004 maidir le heagrú agus úsáid an aerspáis san aerspás Eorpach aonair[12], Rialachán (CE) Uimh. 552/2004 ó Pharlaimint na hEorpa agus ón gComhairle an 10 Márta 2004 maidir le comh-inoibritheacht an líonra Eorpaigh um Bainistiú Aerthráchta[13], go háirithe na ESARRanna a trasuíodh. Ba cheart, i ndáil leis seo, meicníochtaí idirthréimhseacha a cheapadh chun foráil a dhéanamh chun go leanfaidh na formheasanna a deonaíodh cheana féin faoi rialacha na Rialachán sin d'fheidhm bheith leo.(9) Is cuspóir ginearálta é go ndéanfaí feidhmeanna agus tascanna a aistriú ó na Ballstáit, lena n-áirítear na feidhmeanna agus na tascanna sin a d'eascródh as an gcomhar idir na Ballstáit tríd an gCoimisiún Rialála Sábháilteachta in Eurocontrol, chuig an nGníomhaireacht ar bhealach éifeachtach, gan aon ísliú a theacht ar na hardleibhéil sábháilteachta atá ann faoi láthair agus gan aon tionchar diúltach a bheith aige seo ar na sceidil deimhniúcháin. Ba cheart bearta cuí a ghlacadh chun foráil a dhéanamh don athrú is gá.(10) Bunaítear leis an Rialachán seo creat cuí cuimsitheach chun ceanglais theicniúla choiteanna agus nósanna imeachta riaracháin coiteanna i réimse na heitlíochta sibhialta a shainiú agus a chur chun feidhme. Ba cheart, dá bhrí sin, go n-aisghairfí Treoir 2006/23/CE ó Pharlaimint na hEorpa agus ón gComhairle an 5 Aibreán 2006 maidir le ceadúnas Comhphobail i gcomhair rialtóirí aerthráchta[14], gan dochar do tháirgí, daoine agus eagraíochtaí a deimhníodh nó a ceadúnaíodh cheana féin i gcomhréir leis na hionstraimí sin.(11) Bunaítear leis an Rialachán seo creat cuí cuimsitheach chun rialáil sábháilteachta a dhéanamh ar aeradróim, bainistiú aerthráchta agus seirbhísí aerloingseoireachta, agus chun cur chuige córas iomlán a ghlacadh i leith na sábháilteachta in eitlíocht shibhialta. Ba cheart, dá bhrí sin, Rialachán (CE) Uimh. 549/2004, Rialachán (CE) Uimh. 550/2004, Rialachán (CE) Uimh. 551/2004 agus Rialachán (CE) Uimh. 552/2004 a oiriúnú chun go mbeidh siad ar comhréir leis an Rialachán seo. Ba cheart go dtabharfaí de chumhacht don Choimisiún na hoiriúnuithe sin a dhéanamh. Ós rud é go bhfuil raon feidhme ginearálta ag na bearta sin agus gur ceapadh iad chun eilimintí neamhriachtanacha den Rialachán seo a leasú, ní foláir iad a ghlacadh i gcomhréir leis an nós imeachta rialúcháin lena ngabhann grinnscrúdú dá bhforáiltear in Airteagal 5a de Chinneadh 1999/468/CE.(12) Ba cheart, go háirithe, go dtabharfaí de chumhacht don Choimisiún rialacha cur chun feidhme a ghlacadh maidir le ceadúnú rialtóirí aerthráchta agus le formheasanna gaolmhara, le haeradróim agus oibríochtaí aeradróm, le bainistiú aerthráchta agus seirbhísí aerloingseoireachta, agus le deimhnithe gaolmhara, maoirseacht agus forghníomhú, agus go dtabharfaí de chumhacht dó rialachán a ghlacadh maidir le táillí agus muirir na Gníomhaireachta. Ós rud é go bhfuil raon feidhme ginearálta ag na bearta sin agus gur ceapadh iad chun eilimintí neamhriachtanacha den Rialachán seo a leasú, inter alia trína fhorlíonadh trí eilimintí nua neamhriachtanacha a chur leis, ní foláir iad a ghlacadh i gcomhréir leis an nós imeachta rialúcháin lena ngabhann grinnscrúdú dá bhforáiltear in Airteagal 5a de Chinneadh 1999/468/CE,TAR ÉIS AN RIALACHÁN SEO A GHLACADH:Airteagal 1Leasaítear Rialachán (CEE) Uimh. 216/2008 mar seo a leanas:(1) Cuirtear an méid seo a leanas in ionad Airteagal 1:" Airteagal 1 Raon feidhme1. Beidh feidhm ag an Rialachán seo maidir leis na nithe seo leanas:1. dearadh, táirgeadh, cothabháil agus oibriú táirgí, páirteanna agus fearas aerloingseoireachta, agus maidir le pearsanra agus le heagraíochtaí a bhfuil baint acu le dearadh, le táirgeadh agus le cothabháil na dtáirgí sin, na bpáirteanna sin agus na bhfearas sin chomh maith;2. an pearsanra agus na heagraíochtaí a bhfuil baint acu le hoibriú aerárthaí;3. dearadh, cothabháil, oibriú agus cosaint thimpeallachtaí na n-aeradróm, agus maidir le pearsanra agus le heagraíochtaí a bhfuil baint acu leis;4. dearadh, táirgeadh agus cothabháil threalamh na n-aeradróm, agus maidir le pearsanra agus le heagraíochtaí a bhfuil baint acu leis;5. dearadh, táirgeadh agus cothabháil córas, páirteanna agus fearas do Bhainistiú Aerthráchta agus Seirbhísí Aerloingseoireachta (dá ngairfear "BAT/SAL" anseo feasta), agus maidir le pearsanra agus le heagraíochtaí a bhfuil baint acu leis;6. BAT/SAL, agus maidir le pearsanra agus le heagraíochtaí a bhfuil baint acu leis.2. Ní bheidh feidhm ag an Rialachán seo maidir leis na nithe seo a leanas:7. táirgí, páirteanna, fearais, pearsanra agus eagraíochtaí dá dtagraítear i mír 1(a) agus (b) agus iad ag gabháil do ghníomhaíochtaí nó do sheirbhísí míleata, custaim, póilíneachta, cuardaigh agus éigeandála, comhraic dóiteáin, garda cósta nó do ghníomhaíochtaí nó do sheirbhísí eile den sórt sin. Gabhfaidh na Ballstáit orthu féin a áirithiú go mbeidh aird chuí ag na gníomhaíochtaí nó na seirbhísí sin, a mhéid is indéanta, ar chuspóirí an Rialacháin seo;8. aeradróim nó codanna díobh, mar aon le trealamh, pearsanra agus eagraíochtaí dá dtagraítear i mír 1(c) agus (d), nuair atá in úsáid go heisiach ag aerárthaí a thagann faoi raon feidhme phointe (a) den mhír seo;9. BAT/SAL, lena n-áirítear córais, páirteanna agus fearais, pearsanra agus eagraíochtaí dá dtagraítear i mír 1(e) agus (f), nuair atá seirbhísí á soláthar go heisiach d'aerárthaí dá dtagraítear i bpointe (a) den mhír seo. Gabhfaidh na Ballstáit orthu féin a áirithiú go scarfar aerárthaí dá dtagraítear i bpointe (a) ó aerárthaí eile."(2) Leasaítear Airteagal 3 mar seo a leanas:(a) Cuirtear an méid seo a leanas in ionad phointe (d):"(d) ciallóidh 'páirteanna agus fearais' aon ionstraim, aon trealamh, aon mheicníocht, aon pháirt, aon ghaireas, aon chomhghabhálas, aon bhogearra nó aon ghabhálas, lena n-áireofar trealamh cumarsáide, a úsáidtear nó a bheartaítear a úsáid chun aerárthach a oibriú nó a rialú le linn eitilte; áireofar leis sin páirteanna d'aerfhráma, d'inneall nó de lián, nó trealamh a úsáidtear chun an t-aerárthach a ainliú ón talamh, mar aon le comhdhamhnaí mar a shainítear i bpointe (19) d'Airteagal 2 de Rialachán (CE) Uimh. 549/2004*;__________________* IO L 96, 31.3.2004, lch. 1."(b) Cuirtear an méid seo a leanas in ionad phointe (h):"(h) ciallóidh 'oibreoir' aon duine dlítheanach nó aon duine nádúrtha a oibríonn aerárthach amháin nó níos mó, nó a oibríonn aeradróm amháin nó níos mó, nó a bheartaíonn aerárthach amháin nó níos mó nó aeradróm amháin nó níos mó a oibriú;"(c) Cuirtear isteach pointí (m) go (t) mar a leanas:"(m) ciallóidh 'aeradróm' aon limistéar ar thalamh, ar uisce nó ar struchtúr de dhéantús an duine nó ar shoitheach, a cuireadh in oiriúint go speisialta chun go bhféadfaidh aerárthaí tuirlingt agus éirí de thalamh agus chun go bhféadfar aerárthaí a ainliú;(n) ciallóidh 'trealamh aeradróim' aon trealamh, aon ghaireas, aon chomhghabhálas, aon bhogearra nó aon ghabhálas, a úsáidtear nó a bheartaítear a úsáid chun aeradróm a oibriú;(o) ciallóidh 'seirbhís bainistíochta naprúin' seirbhís a sholáthraítear chun na gníomhaíochtaí agus gluaiseacht aerárthaí agus feithiclí ar an naprún a bhainistiú;(p) ciallóidh 'naprún' limistéar sainithe atá beartaithe chun freastal ar aerárthaí chun críocha luchtaithe nó díluchtaithe paisinéirí, post nó lasta, nó chun críocha breoslaithe, páirceála nó cothabhála;(q) ciallóidh 'aeradróim atá ar oscailt d'úsáid phoiblí' aeradróim a áirítear i bhfoilseachán oifigiúil na Seirbhíse Faisnéise Aerloingseoireachta (AIS) agus ina dtairiscítear seirbhísí d'aon úsáideoir gan idirdhealú;(r) ciallóidh 'BAT/SAL' na feidhmeanna bainistithe aerthráchta mar a shainítear i bpointe (10) d'Airteagal 2 de Rialachán (CE) Uimh. 549/2004, seirbhísí aerloingseoireachta mar a shainítear i bpointe (4) d'Airteagal 2 den Rialachán sin agus seirbhísí arb é atá iontu sonraí a fháil agus a phróiseáil agus sonraí a fhormáidiú agus a sholáthar d'úsáideoirí aerspáis chun críocha aerloingseoireachta;(s) ciallóidh 'Seirbhís Faisnéise Eitiltí' seirbhís a sholáthraítear ar mhaithe le comhairle agus faisnéis a bheidh úsáideach chun eitiltí a dhéanamh go sábháilte agus go héifeachtach a thabhairt;(t) ciallóidh 'córas' aon teaglaim de threalamh agus de chomhdhamhnaí mar a shainítear i bpointe (19) d'Airteagal 2 de Rialachán (CE) Uimh. 549/2004."(3) Cuirtear míreanna 3a agus 3b mar a leanas le hAirteagal 4:"3a. Maidir le haeradróim atá ar oscailt d'úsáid phoiblí, lena n-áirítear trealamh, atá suite sa chríoch atá faoi réir fhorálacha an Chonartha agus ar féidir leo freastal ar thrácht a dhéantar i gcomhréir le rialacha uirlisí eitilte nó aerárthaí ag a bhfuil 2 730 kg nó níos mó d'uasmhais éirí de thalamh, comhlíonfaidh siad an Rialachán seo. Comhlíonfaidh an pearsanra agus na heagraíochtaí a bhfuil baint acu le hoibriú na n-aeradróm seo an Rialachán seo.3b. Maidir le BAT/SAL a sholáthraítear in aerspás na críche ina bhfuil feidhm ag an gConradh seo, mar aon le haon aerspás eile ina bhfuil feidhm ag Rialachán (CE) Uimh. 551/2004, comhlíonfaidh sé an Rialachán seo. Maidir le córais agus páirteanna agus fearais, pearsanra agus eagraíochtaí a bhfuil baint acu le BAT/SAL a sholáthar, comhlíonfaidh siad an Rialachán seo."(4) Cuirtear an méid seo a leanas in ionad phointí (b) agus (c) d'Airteagal 5(2):"(b) Féadfar ceanglas deimhniúcháin maidir le páirteanna agus le fearais a leagan síos leis na bearta dá dtagraítear i mír 5. Féadfar deimhnithe a eisiúint do pháirteanna agus d'fhearais nuair a bheidh sé léirithe ag an iarrthóir go gcomhlíonann na páirteanna agus na fearais na sonraíochtaí mionsonraithe aerfhiúntais arna mbunú chun a áirithiú go gcomhlíonfar na ceanglais fhíor-riachtanacha dá dtagraítear i mír 1;(c) Beidh gá le deimhniú aonair aerfhiúntais do gach aerárthach. Eiseofar an deimhniú nuair a bheidh sé léirithe ag an iarrthóir go bhfuil an t-aerárthach i gcomhréir leis an dearadh cineáil a formheasadh ar a dheimhniú cineáil agus go dtaispeánann doiciméadacht ábhartha, imscrúduithe ábhartha agus tástálacha ábhartha go bhfuil an t-aerárthach i riocht a oibrithe go sábháilte. Beidh an deimhniú aerfhiúntais sin bailí fad nach ndéanfar é a fhionraí, a chúlghairm ná a fhoirceannadh agus fad a dhéanfar an t-aerárthach a chothabháil i gcomhréir leis na ceanglais fhíor-riachtanacha i dtaca le haerfhiúntas leantach agus a leagtar amach i bpointe 1.d d'Iarscríbhinn I, agus i gcomhréir leis na bearta a glacadh faoi mhír 5;"(5) Cuirtear an méid seo a leanas in ionad Airteagal 7(4):"4. Beidh gá le deimhniú i gcás gach feiste oiliúna insamhalta eitilte a úsáidfear chun píolótaí a oiliúint. Eiseofar an deimhniú sin nuair a bheidh sé léirithe ag an iarrthóir go gcomhlíonann an fheiste na rialacha arna mbunú chun a áirithiú go gcomhlíonfar na ceanglais fhíor-riachtanacha ábhartha a leagtar síos in Iarscríbhinn III."(6) Leasaítear Airteagal 8 mar seo a leanas:(a) Cuirtear an méid seo a leanas in ionad mhír 1:"1. Comhlíonfaidh oibriú aerárthaí dá dtagraítear in Airteagal 4(1)(b) agus (c) na ceanglais fhíor-riachtanacha a leagtar síos in Iarscríbhinní IV agus Vb."(b) Leasaítear mír 5 mar seo a leanas:(i) Cuirtear an méid seo a leanas in ionad phointe (a):"(a) na coinníollacha faoina ndéanfar aerárthach a oibriú i gcomhlíonadh na gceanglas fíor-riachtanach a leagtar síos in Iarscríbhinní IV agus Vb;"(ii) Cuirtear an méid seo a leanas in ionad phointe (g):"(g) an chaoi a ndéanfaidh oibríochtaí aerárthaí dá dtagraítear i bpointí (a)(ii), (d) agus (h) d'Iarscríbhinn II, ceanglais fhíor-riachtanacha ábhartha Iarscríbhinní IV agus Vb a chomhlíonadh, nuair a bheidh na haerárthaí á n-úsáid in aeriompar tráchtála."(c) Cuirtear an fhleasc seo a leanas le mír 6:"- cuirfidh siad na gnéithe sábháilteachta a bhaineann le BAT/SAL san áireamh;"(7) Cuirtear isteach Airteagail 8a go 8d mar a leanas:"Airteagal 8a Aeradróim1. Comhlíonfaidh aeradróim agus trealamh aeradróim, mar aon le hoibríochtaí aeradróm, na ceanglais fhíor-riachtanacha a leagtar síos in Iarscríbhinn Va.2. Maidir le haeradróim, trealamh aeradróim agus oibríocht aeradróm, comhlíonfaidh siad na ceanglais fhíor-riachtanacha i gcomhréir leis an méid seo a leanas:(a) Beidh gá le deimhniú do gach aeradróm. Eiseofar an deimhniú agus deimhniúchán ar athruithe ar an deimhniú sin nuair a bheidh sé léirithe ag an iarrthóir go gcomhlíonann an t-aeradróm an bonn do dheimhniúchán aeradróim a shonraítear i bpointe (b), agus nuair nach mbeidh aon ghné ná aon tréith den aeradróm a d'fhágfadh go mbeadh sé contúirteach é a oibriú. Folófar an t-aeradróm agus a threalamh leis an deimhniú.(b) Is é seo a leanas a bheidh mar bhonn don deimhniúchán:(i) na sonraíochtaí deimhniúcháin is infheidhme maidir le haeradróim,(ii) na forálacha ar glacadh leibhéal coibhéiseach sábháilteachta ina leith agus(iii) na sonraíochtaí mionsonraithe speisialta teicniúla is gá nuair a tharlaíonn sé de bharr gnéithe deartha aeradróim faoi leith nó de bharr na taithí oibríochta go bhfuil ceann de na sonraíochtaí dá dtagraítear i bpointe (i) easpach nó míchuí chun a áirithiú go gcomhlíonfar na ceanglais fhíor-riachtanacha a leagtar síos in Iarscríbhinn Va.(c) Féadfar ceanglas deimhniúcháin maidir le trealamh aeradróim a leagan síos leis na bearta dá dtagraítear i mír 3. Déanfar an deimhniú do threalamh aeradróim a eisiúint nuair a bheidh sé léirithe ag an iarrthóir go gcomhlíonann an trealamh na sonraíochtaí mionsonraithe arna mbunú chun a áirithiú go gcomhlíonfar na ceanglais fhíor-riachtanacha dá dtagraítear i mír 1.(d) Léireoidh eagraíochtaí atá freagrach as aeradróim a oibriú a gcumas agus a n-acmhainn chun na freagrachtaí a ghabhann lena gcuid pribhléidí a chomhall. Déanfar an cumas agus an acmhainn sin a aithint trí dheimhniú a eisiúint. Sonrófar na pribhléidí a dheonófar don eagraíocht fhormheasta agus raon an fhormheasa ar an deimhniú.3. Na bearta a cheapfar chun eilimintí neamhriachtanacha den Airteagal seo a leasú, trína fhorlíonadh, glacfar iad i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 65(4).Sonrófar sna bearta sin, go háirithe:(a) na coinníollacha faoina mbunófar an bonn don deimhniúchán a mbeidh feidhm aige maidir leis an aeradróm agus coinníollacha faoina dtabharfar fógra don iarrthóir faoi;(b) na coinníollacha faoina mbunófar na sonraíochtaí mionsonraithe a mbeidh feidhm acu maidir le trealamh aeradróim agus faoina dtabharfar fógra d'iarrthóir fúthu;(c) na coinníollacha faoina ndéanfar deimhnithe aeradróim agus deimhnithe trealaimh aeradróim, lena n-áirítear srianta oibriúcháin a bhaineann le dearadh sainiúil an aeradróim, a eisiúint, a chothabháil, a leasú, a fhionraí nó a chúlghairm;(d) na coinníollacha faoina ndéanfar aeradróm a oibriú i gcomhréir leis na ceanglais fhíor-riachtanacha a leagtar síos in Iarscríbhinn Va;(e) na coinníollacha faoina ndéanfar an deimhniú dá dtagraítear i mír 2(d) a eisiúint, a chothabháil, a leasú, a fhionraí nó a chúlghairm;(f) na freagrachtaí a bheidh ar shealbhóirí deimhnithe;(g) na coinníollacha faoina dtoirmiscfear nó faoina dteorannófar oibríochtaí nó faoina mbeidh siad faoi réir coinníollacha áirithe ar mhaithe le sábháilteacht;(h) bearta a dhéanfaidh na húdaráis inniúla chun aeradróim a chosaint ó ghníomhaíochtaí agus ó fhorbairtí a d'fhéadfadh rioscaí do-ghlactha a chruthú don eitlíocht ina dtimpeallachtaí.4. Maidir leis na bearta dá dtagraítear i mír 3:(a) beidh an úrscothacht agus na cleachtais is fearr i réimse na n-aeradróm le sonrú orthu;(b) beidh siad i gcoibhneas le méid agus castacht an aeradróim agus leis na cineálacha oibríochtaí ann;(c) cuirfidh siad san áireamh an taithí in oibríocht aeradróim ar fud an domhain, agus an dul chun cinn eolaíoch agus teicniúil;(d) fágfaidh siad go mbeifear in ann dul i ngleic láithreach leis na cúiseanna a cinneadh a bheith ann le tionóiscí agus le tarluithe tromchúiseacha.Airteagal 8b BAT/SAL1. Comhlíonfaidh soláthar BAT/SAL na ceanglais fhíor-riachtanacha a leagtar síos in Iarscríbhinn Vb.2. Beidh ceangal ar sholáthróirí BAT/SAL deimhniú a bheith acu. Eiseofar an deimhniú nuair a bheidh sé léirithe ag an soláthróir go bhfuil sé ar a chumas agus ar a acmhainn na freagrachtaí a ghabhann lena chuid pribhléidí a chomhall. Déanfar na pribhléidí a dheonófar agus raon na seirbhísí a shonrú ar an deimhniú.3. Mar mhaolú ó mhír 2, dearbhóidh soláthróirí seirbhísí faisnéise eitiltí agus seirbhísí bainistíochta naprúin go bhfuil sé ar a gcumas agus ar a n-acmhainn na freagrachtaí a bhaineann leis na seirbhísí arna soláthar a chomhall.4. Leis na bearta dá dtagraítear i mír 6, féadfar ceanglas deimhniúcháin a leagan síos maidir le heagraíochtaí a bhfuil baint acu le córais, páirteanna agus fearais BAT/SAL a dhearadh, a mhonarú agus a chothabháil. Eiseofar an deimhniú do na heagraíochtaí sin nuair a bheidh sé léirithe acu go bhfuil sé ar a gcumas agus ar a n-acmhainn na freagrachtaí a ghabhann lena gcuid pribhléidí a chomhall. Déanfar na pribhléidí a dheonófar a shonrú ar an deimhniú.5. Féadfar ceanglas deimhniúcháin maidir le córais, páirteanna agus fearais BAT/SAL a leagan síos leis na bearta dá dtagraítear i mír 6. Eiseofar an deimhniú a ghabhann leis na córais, páirteanna agus fearais sin nuair a bheidh sé léirithe ag an iarrthóir go gcomhlíonann na córais, na páirteanna agus na fearais na sonraíochtaí mionsonraithe arna mbunú chun a áirithiú go gcomhlíonfar na ceanglais fhíor-riachtanacha dá dtagraítear i mír 1. Féadfaidh na comhlachtaí creidiúnaithe dá dtagraítear in Airteagal 8d an deimhniú seo a eisiúint.6. Na bearta a cheapfar chun eilimintí neamhriachtanacha de na ceanglais dá dtagraítear san Airteagal seo a leasú, trína fhorlíonadh, glacfar iad i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 65(4).Sonrófar sna bearta sin, go háirithe:(a) na coinníollacha faoina soláthrófar BAT/SAL i gcomhréir leis na ceanglais fhíor-riachtanacha a leagtar síos in Iarscríbhinn Vb;(b) na coinníollacha faoina mbunófar na sonraíochtaí mionsonraithe a mbeidh feidhm acu maidir le córais, páirteanna agus fearais BAT/SAL agus faoina dtabharfar fógra don iarrthóir fúthu;(c) na coinníollacha faoina ndéanfar na deimhnithe dá dtagraítear i míreanna 2 agus 4 agus in Airteagal 8d(2) a eisiúint, a chothabháil, a leasú, a fhionraí nó a chúlghairm;(d) na coinníollacha faoina bhféadfaidh na comhlachtaí creidiúnaithe dá dtagraítear in Airteagal 8d na deimhnithe dá dtagraítear i mír 5 a eisiúint;(e) na freagrachtaí a bheidh ar shealbhóirí deimhnithe;(f) na coinníollacha agus na nósanna imeachta don dearbhú a dhéanfaidh na soláthróirí seirbhísí dá dtagraítear i mír 3 agus na coinníollacha don mhaoirseacht a dhéanfar orthu;(g) na coinníollacha faoina dtoirmiscfear nó faoina dteorannófar oibríochtaí nó faoina mbeidh siad faoi réir coinníollacha áirithe ar mhaithe le sábháilteacht.7. Maidir leis na bearta dá dtagraítear i mír 6:(a) beidh an úrscothacht agus na cleachtais is fearr sa réimse BAT/SAL le sonrú orthu;(b) beidh siad i gcoibhneas le cineál agus castacht na seirbhísí a sholáthrófar;(c) cuirfidh siad san áireamh an taithí BAT/SAL ar fud an domhain, agus an dul chun cinn eolaíoch agus teicniúil;(d) forbrófar iad ar bhonn fhorálacha Rialachán (CE) Uimh. 549/2004 agus fhorálacha Rialacháin (CE) Uimh. 550/2004**, (CE) Uimh. 551/2004*** agus (CE) Uimh. 552/2004**** ó Pharlaimint na hEorpa agus ón gComhairle agus déanfaidh siad foráil do mheicníochtaí idirthréimhseacha maidir le formheasanna a deonaíodh cheana faoi na Rialacháin sin;(e) fágfaidh siad go mbeifear in ann dul i ngleic láithreach leis na cúiseanna a cinneadh a bheith ann le tionóiscí agus le tarluithe tromchúiseacha.8. Agus Rialachán (CE) Uimh. 549/2004 á chur chun feidhme, cuirfidh na Ballstáit agus an Coimisiún an méid seo a leanas san áireamh:(a) Cuirfear san áireamh le linn bainistiú a dhéanamh ar aon mhéid sonraithe aerspáis castacht an aerspáis agus saintréithe na tráchta ionchais, eadhon dlús agus cineál, mar aon le haon ghnéithe oibríochtúla eile a bheadh ábhartha. Déanfaidh sé, go háirithe(i) dearadh an aerspáis a shonrú, lena n-áirítear a bhunstruchtúr feidhmiúil agus na próisis bhainteacha;(ii) na seirbhísí BAT/SAL is cóir a sholáthar agus a úsáid a shonrú, mar aon lena n-infhaighteacht;(iii) an baol nach mbeadh dóthain spáis idir na haerárthaí agus idir na haerárthaí agus aon bhac ar an talamh a íoslaghdú;(iv) an baol a mhaolú go gcaillfear, go hiomlán nó i bpáirt, seirbhísí ríthábhachtacha d'oibriú sábháilte BAT/SAL;(v) an t-acmhainn uasta aerspáis agus an cineál oibríochtaí a bheidh údaraithe a shainiú bunaithe ar na critéir thuas agus tabhairt faoi na gnéithe uile is gá chun aerthrácht a bhainistiú go sábháilte;(vi) meicníochtaí a bhunú ionas nach mbeidh an méid aerthráchta níos líonmhaire ná acmhainn uasta an aerspáis;(vii) feidhmeanna agus freagrachtaí na bpáirtithe éagsúla a shoiléiriú; agus(viii) aghaidh a thabhairt ar na hidirghníomhaíochtaí le haerspásanna comharsanacha atá rialaithe ag coinceapa éagsúla oibríochta, agus ar idirghníomhaíochtaí le haeradróim.(b) Áiritheofar speictream leictreamaighnéadach a bheidh leordhóthanach agus cosanta a dhóthain i gcomhair cumarsáidí, loingseoireachta agus faireacháin aerloingseoireachta mar bhonn don choincheap oibríochta is infheidhme.(c) Sa chás go soláthrófar bainistíocht oirbheartaíochta ar shreabha aerthráchta ag leibhéal Comhphobail nó rialtais, úsáidfidh agus soláthróidh sé faisnéis bheacht agus chun dáta a dóthain faoi mhéid agus faoi chineál an aerthráchta bheartaithe a dhéanfaidh difear do sholáthar seirbhísí agus déanfaidh sé comhordú agus plé ar athchúrsaíl nó moilliú na sreabh aerthráchta ionas nach dtarlóidh ró-ualú san aer nó sna haeradróim.(d) Déanfar monatóireacht ar mhéideanna sonracha aerspáis a ainmneofar chun críche úsáide áirithe, sa chás go soláthrófar é ar leibhéal an rialtais, agus déanfar iad a chomhordú agus a fhógairt i slí thráthúil ionas nach gcaillfear aon spás idir aerárthaí i ngach uile chás.(e) Bunófar comhordú iomchuí leis an nGníomhaireacht chun a áirithiú go dtabharfar faoi na gnéithe sábháilteachta go léir i bpointí (a) go (d) go cóir agus go ndéanfar iad a bhailíochtú go cóir sula gcuirfear chun feidhme iad.Airteagal 8c Rialtóirí aerthráchta1. Comhlíonfaidh rialtóirí aerthráchta, chomh maith le daoine agus eagraíochtaí atá bainteach le hoiliúint, le tástáil, le seiceáil nó le measúnú leighis a dhéanamh ar rialtóirí aerthráchta, na ceanglais fhíor-riachtanacha ábhartha a leagtar síos in Iarscríbhinn Vb.2. Beidh ceadúnas agus deimhniú leighis a bheidh oiriúnach don oibríocht a sholáthrófar de cheangal ar rialtóirí aerthráchta.3. Eiseofar an ceadúnas dá dtagraítear i mír 2 nuair a bheidh sé léirithe ag an iarrthóir ar an gceadúnas go gcomhlíonann sé na rialacha a bunaíodh chun a áirithiú go gcomhlíonfar na ceanglais fhíor-riachtanacha maidir le ceanglais a bhaineann le heolas teoiriciúil, scil phraiticiúil, inniúlacht teanga agus taithí mar a leagtar amach in Iarscríbhinn Vb iad.4. Eiseofar an deimhniú leighis dá dtagraítear i mír 2 nuair a chomhlíonfaidh an rialtóir aerthráchta na rialacha a bunaíodh chun a áirithiú go gcomhlíonfar na ceanglais fhíor-riachtanacha maidir le folláine coirp mar a leagtar amach in Iarscríbhinn Vb iad. Féadfaidh scrúdaitheoirí aerleighis nó ionaid aerleighis an deimhniú leighis seo a eisiúint.5. Déanfar na pribhléidí a dheonófar don rialtóir aerthráchta agus raon feidhme an cheadúnais agus an deimhnithe leighis a shonrú ar an gceadúnas nó ar an deimhniú leighis sin.6. Tabharfar aitheantas, trí fhormheas a eisiúint, do chumas na n-eagraíochtaí a chuireann oiliúint ar rialtóirí aerthráchta na freagrachtaí a ghabhann lena gcuid pribhléidí a chomhall maidir le ceadúnais a eisiúint.7. Eiseofar formheas d'eagraíochtaí a chuireann oiliúint ar rialtóirí aerthráchta nuair a bheidh sé léirithe acu go gcomhlíonann siad na rialacha arna mbunú chun a áirithiú go gcomhlíonfar na ceanglais fhíor-riachtanacha ábhartha a leagtar síos in Iarscríbhinn Vb. Déanfar na pribhléidí a dheonófar leis na formheasanna a shonrú orthu.8. Beidh deimhniú ag gach duine atá freagrach as oiliúint phraiticiúil a chur ar fáil nó as scil rialtóirí aerthráchta a mheas. Eiseofar an deimhniú nuair a bheidh sé léirithe ag an duine lena mbaineann go gcomhlíonann sé na rialacha arna mbunú chun a áirithiú go gcomhlíonfar na ceanglais fhíor-riachtanacha ábhartha a leagtar síos in Iarscríbhinn Vb. Déanfar na pribhléidí a dheonófar leis an deimhniú a shonrú air.9. Comhlíonfaidh na feistí oiliúna sintéiseacha na ceanglais fhíor-riachtanacha ábhartha a leagtar síos in Iarscríbhinn Vb. Féadfar ceanglas deimhniúcháin maidir le feistí oiliúna sintéiseacha a úsáidtear chun oiliúint a chur ar rialtóirí aerthráchta a leagan síos leis na bearta dá dtagraítear i mír 10. Eiseofar an deimhniú nuair a bheidh sé léirithe ag an iarrthóir go gcomhlíonann an fheiste na rialacha arna mbunú chun a áirithiú go gcomhlíonfar na ceanglais fhíor-riachtanacha ábhartha a leagtar síos in Iarscríbhinn Vb.10. Na bearta a cheapfar chun eilimintí neamhriachtanacha den Airteagal seo a leasú, trína fhorlíonadh, glacfar iad i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 65(4).Sonrófar sna bearta sin, go háirithe:(a) na rátálacha agus na cúlscríbhinní éagsúla do cheadúnais rialtóirí aerthráchta;(b) na coinníollacha chun ceadúnais a eisiúint, a chothabháil, a leasú, a theorannú, a fhionraí nó a chúlghairm, na coinníollacha a bhaineann le rátálacha agus cúlscríbhinní ceadúnas, deimhnithe leighis, formheasanna agus deimhnithe, agus na coinníollacha nach gá na deimhnithe sin ná na formheasanna sin a iarraidh fúthu;(c) na pribhléidí a bheidh ag sealbhóirí ceadúnas, rátálacha agus cúlscríbhinní ceadúnas, deimhnithe leighis, formheasanna agus deimhnithe agus na freagrachtaí a bheidh orthu.11. Léireoidh na bearta dá dtagraítear i mír 10 an úrscothacht, lena n-áirítear na cleachtais is fearr agus an dul chun cinn eolaíoch agus teicniúil, i réimse oiliúna na rialtóirí aerthráchta.Airteagal 8d Comhlachtaí creidiúnaithe1. Maidir le comhlachtaí a thairiscíonn seirbhísí a bhaineann le comhlíonadh córais, páirteanna agus fearais BAT/SAL a mheasúnú maidir leis na ceanglais is infheidhme agus a bhaineann le deimhnithe gaolmhara a eisiúint (dá ngairfear "comhlachtaí creidiúnaithe" anseo feasta), comhlíonfaidh siad na ceanglais fhíor-riachtanacha a leagtar síos in Iarscríbhinn V.2. Beidh sé de cheangal ar chomhlachtaí creidiúnaithe deimhniú creidiúnaithe a bheith acu. Eiseofar an deimhniú nuair a bheidh sé léirithe ag an gcomhlacht go bhfuil sé ar a chumas agus ar a acmhainn na freagrachtaí a ghabhann lena chuid pribhléidí a chomhall. Déanfar na pribhléidí a dheonófar do chomhlacht creidiúnaithe a shonrú ar an deimhniú.__________________** IO L 96, 31.3.2004, lch. 10.*** IO L 96, 31.3.2004, lch. 20.**** IO L 96, 31.3.2004, lch. 26."(8) Leasaítear Airteagal 9 mar seo a leanas:(a) I mír 1, cuirtear "Iarscríbhinní I, III, IV agus Vb" in ionad "Iarscríbhinní I, III agus IV".(b) Cuirtear pointe (e) mar a leanas le mír 5:"(e) go gcuirfear na gnéithe sábháilteachta a bhaineann leis an gcoincheap oibríochta BAT/SAL is infheidhme san áireamh;"(9) Cuirtear an méid seo a leanas in ionad Airteagal 10(1):"1. Oibreoidh na Ballstáit, an Coimisiún agus an Ghníomhaireacht i gcomhar le chéile d'fhonn a áirithiú go gcomhlíonfar an Rialachán seo agus a rialacha cur chun feidhme."(10) Leasaítear Airteagal 11 mar seo a leanas:(a) Cuirtear an méid seo a leanas in ionad mhíreanna 4 agus 5:"4. Gan dochar d'Airteagal 69(4), féadfar deimhnithe a eisiúint ar bhonn na rialachán náisiúnta is infheidhme go dtí an tráth a chuirfear na bearta dá dtagraítear in Airteagal 5(5), in Airteagal 7(6), agus in Airteagal 9(4) i bhfeidhm, ach faoin 8 Aibreán 2012 ar a dhéanaí.5. Gan dochar d'Airteagal 69(4), féadfar deimhnithe a eisiúint ar bhonn na rialachán náisiúnta is infheidhme nó más infheidhme, ar bhonn cheanglais ábhartha Rialachán (CEE) Uimh. 3922/91 go dtí an tráth a chuirfear na bearta dá dtagraítear in Airteagal 8(5) i bhfeidhm, ach faoin 8 Aibreán 2012 ar a dhéanaí."(b) Cuirtear isteach míreanna 5a agus 5b mar a leanas:"5a. Gan dochar d'Airteagal 69(4), féadfar deimhnithe a eisiúint ar bhonn na rialachán náisiúnta is infheidhme go dtí an tráth a chuirfear na bearta dá dtagraítear in Airteagal 8a(3) agus in Airteagal 8c(10) i bhfeidhm, ach faoin 31 Nollaig 2012 ar a dhéanaí.5b. Gan dochar d'Airteagal 69(4), féadfar deimhnithe a eisiúint ar bhonn na rialachán náisiúnta is infheidhme nó más infheidhme, ar bhonn cheanglais ábhartha Rialachán (CE) Uimh. 2096/2005***** ón gCoimisiún go dtí an tráth a chuirfear na bearta dá dtagraítear in Airteagal 8b(6) i bhfeidhm, ach faoin 31 Nollaig 2012 ar a dhéanaí._____________***** IO L 335, 21.12.2005, lch. 13."(11) Cuirtear an méid seo a leanas in ionad phointí (c) agus (d) d'Airteagal 18:"(c) eiseoidh sí sonraíochtaí deimhniúcháin agus modhanna inghlactha comhlíonta, chomh maith le haon ábhar treorach, chun an Rialachán seo agus a rialacha cur chun feidhme a chur i bhfeidhm;(d) glacfaidh sí na cinntí iomchuí chun Airteagail 20 go 23, 54 agus 55 a chur i bhfeidhm;"(12) Cuirtear an méid seo a leanas in ionad phointe (a) d'Airteagal 19(2):"(a) sonraíochtaí deimhniúcháin agus modhanna inghlactha comhlíonta; agus"(13) Cuirtear isteach Airteagail 22a go 22d mar a leanas:"Airteagal 22a Deimhniúchán Oibreoirí AeradróimMaidir le hoibreoirí aeradróim dá dtagraítear in Airteagal 4(3)(b), déanfaidh an Ghníomhaireacht an méid seo a leanas:(a) seolfaidh sí féin cigireacht agus iniúchtaí ar na heagraíochtaí a dheimhníonn sí nó cuirfidh sí á seoladh iad trí údaráis náisiúnta eitlíochta nó trí aonáin incháilithe náisiúnta;(b) eiseoidh sí deimhnithe eagraíochtaí, atá lonnaithe lasmuigh den chríoch atá faoi réir fhorálacha an Chonartha, ach atá freagrach as aeradróim atá suite sa chríoch atá faoi réir fhorálacha an Chonartha a oibriú, agus déanfaidh sí athnuachan ar na deimhnithe sin;(c) leasóidh sí, fionróidh sí nó cúlghairfidh sí an deimhniú ábhartha nuair nach mbeidh na coinníollacha faoinar eisíodh é á gcomhlíonadh a thuilleadh nó má mhainníonn sealbhóir an deimhnithe na hoibleagáidí a fhorchuirtear air leis an Rialachán seo nó lena chuid rialacha cur chun feidhme a chomhlíonadh.Airteagal 22b BAT/SALMaidir le bainistiú aerthráchta agus seirbhísí aerloingseoireachta, déanfaidh an Ghníomhaireacht an méid seo a leanas:(a) seolfaidh sí féin cigireacht agus iniúchtaí ar na heagraíochtaí a dheimhníonn sí nó cuirfidh sí á seoladh iad trí údaráis náisiúnta eitlíochta nó trí aonáin incháilithe náisiúnta;(b) eiseoidh sí deimhnithe eagraíochtaí a sholáthraíonn seirbhísí BAT/SAL i gceithre Bhallstát ar a laghad agus déanfaidh sí athnuachan ar na deimhnithe sin;(c) leasóidh sí, fionróidh sí nó cúlghairfidh sí an deimhniú ábhartha nuair nach mbeidh na coinníollacha faoinar eisíodh é á gcomhlíonadh a thuilleadh nó má mhainníonn sealbhóir an deimhnithe na hoibleagáidí a fhorchuirtear air leis an Rialachán seo nó lena chuid rialacha cur chun feidhme a chomhlíonadh.Airteagal 22c Deimhniúchán rialtóirí aerthráchta1. Maidir leis an bpearsanra agus leis na heagraíochtaí dá dtagraítear in Airteagal 8c(1), déanfaidh an Ghníomhaireacht an méid seo a leanas:(a) seolfaidh sí féin imscrúduithe agus iniúchtaí ar na heagraíochtaí a dheimhníonn sí agus, nuair is iomchuí, ar a bpearsanra, nó cuirfidh sí á seoladh iad trí údaráis náisiúnta eitlíochta nó trí aonáin incháilithe náisiúnta;(b) eiseoidh sí deimhnithe na n-eagraíochtaí a chuireann oiliúint ar rialtóirí aerthráchta atá lonnaithe lasmuigh de chríoch na mBallstát agus, a bpearsanra i gcás inar iomchuí, agus déanfaidh sí athnuachan ar na deimhnithe sin;(c) leasóidh sí, fionróidh nó cúlghairfidh sí an deimhniú ábhartha nuair nach mbeidh na coinníollacha faoinar eisíodh é á gcomhlíonadh a thuilleadh, nó má mhainníonn an duine dlítheanach nó an duine nádúrtha a bhfuil an deimhniú ina sheilbh aige na hoibleagáidí a fhorchuirtear air leis an Rialachán seo nó lena rialacha cur chun feidhme a chomhlíonadh.2. Maidir leis na feistí oiliúna sintéiseacha dá dtagraítear in Airteagal 8c(1), déanfaidh an Ghníomhaireacht an méid seo a leanas:(a) seolfaidh sí féin cigireacht theicniúil ar na feistí arna ndeimhniú aici nó cuirfidh sí á seoladh iad trí údaráis náisiúnta eitlíochta nó trí aonáin incháilithe náisiúnta;(b) eiseoidh sí na deimhnithe d'fheistí oiliúna sintéiseacha agus déanfaidh sí athnuachan ar na deimhnithe sin:(i) i gcás feistí oiliúna sintéiseacha atá in úsáid ag eagraíochtaí oiliúna arna ndeimhniú ag an nGníomhaireacht;(ii) atá lonnaithe laistigh de chríoch na mBallstát, má iarrann an Ballstát lena mbaineann amhlaidh;(iii) atá lonnaithe lasmuigh de chríoch na mBallstát;(c) leasóidh sí, fionróidh sí nó cúlghairfidh sí an deimhniú ábhartha nuair nach mbeidh na coinníollacha faoinar eisíodh é á gcomhlíonadh a thuilleadh nó má mhainníonn an duine dlítheanach nó an duine nádúrtha a bhfuil an deimhniú ina sheilbh na hoibleagáidí a fhorchuirtear air leis an Rialachán seo nó lena rialacha cur chun feidhme a chomhlíonadh.Airteagal 22d Comhlachtaí creidiúnaitheMaidir le comhlachtaí creidiúnaithe, déanfaidh an Ghníomhaireacht an méid seo a leanas:(a) seolfaidh sí féin cigireacht agus iniúchtaí ar na heagraíochtaí a dheimhníonn sí nó cuirfidh sí á seoladh iad trí údaráis náisiúnta eitlíochta nó trí aonáin incháilithe náisiúnta;(b) eiseoidh sí deimhnithe do chomhlachtaí creidiúnaithe agus déanfaidh sí athnuachan ar na deimhnithe sin;(c) leasóidh sí, fionróidh sí nó cúlghairfidh sí an deimhniú ábhartha nuair nach mbeidh na coinníollacha faoinar eisíodh é á gcomhlíonadh a thuilleadh nó má mhainníonn sealbhóir an deimhnithe na hoibleagáidí a fhorchuirtear air leis an Rialachán seo nó lena chuid rialacha cur chun feidhme a chomhlíonadh;"(14) Cuirtear an dáta "30 Samhain" in ionad an dáta "30 Meán Fómhair" in Airteagal 33(2)(c).(15) Cuirtear an méid seo a leanas in ionad Airteagal 44(1):"1. Féadfar achomharc a dhéanamh in aghaidh cinntí de chuid na Gníomhaireachta a glacadh de bhun Airteagail 20 go 23, 55 nó 64."(16) Cuirtear an méid seo a leanas in ionad Airteagal 50(2):"2. Ní fhéadfar caingne chun cinntí de chuid na Gníomhaireachta a glacadh de bhun Airteagail 20 go 23, 55 nó 64 a neamhniú a thabhairt os comhair Chúirt Bhreithiúnais na gComhphobal Eorpach ach amháin tar éis triail a bheith bainte as na nósanna imeachta achomhairc uile laistigh den Ghníomhaireacht."(17) Leasaítear Airteagal 52 mar seo a leanas:(a) Cuirtear an méid seo a leanas in ionad na chéad fhomhíre de mhír 1:"1. A luaithe agus is féidir tar éis don Rialachán seo teacht i bhfeidhm, bunóidh an Bord Bainistíochta nósanna imeachta trédhearcacha chun na tuairimí, na sonraíochtaí deimhniúcháin, na modhanna inghlactha comhlíonta agus an t-ábhar treorach dá dtagraítear in Airteagal 18(a) agus (c) a eisiúint."(b) Cuirtear an méid seo a leanas in ionad mhír 2:"2. Nuair a fhorbróidh an Ghníomhaireacht tuairimí, sonraíochtaí deimhniúcháin, modhanna inghlactha comhlíonta agus ábhar treorach a bheidh le cur i bhfeidhm ag na Ballstáit, bunóidh sí nós imeachta, de bhun Airteagal 19, chun dul i gcomhairle leis na Ballstáit. D'fhéadfadh sí, chuige sin, meitheal a bhunú a mbeadh gach Ballstát i dteideal saineolaí a ainmniú uirthi."(18) Cuirtear an méid seo a leanas in ionad na chéad abairte d'Airteagal 55(1):"Féadfaidh an Ghníomhaireacht féin na himscrúduithe uile is gá a dhéanamh ar ghnóthais i gcomhréir le hAirteagal 7, Airteagail 20 go 23 agus Airteagal 24(2) a sheoladh nó féadfaidh sí iad a shannadh ar údaráis náisiúnta eitlíochta nó ar aonáin incháilithe."(19) Cuirtear isteach Airteagal 65a mar a leanas:" Airteagal 65a LeasuitheLeasfaidh an Coimisiún Rialachán (CE) Uimh. 549/2004, Rialachán (CE) Uimh. 550/2004, Rialachán (CE) Uimh. 551/2004 agus Rialachán (CE) Uimh. 552/2004 chun ceanglais an Rialacháin seo agus na bearta atá sonraithe in Airteagal 8b(6) a chur san áireamh. Glacfar na bearta seo a ceapadh chun eilimintí neamhriachtanacha den Rialacháin sin a leasú i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 65(4)."(20) Cuirtear an méid seo a leanas in ionad theideal Iarscríbhinn V:"Critéir le haghaidh eintiteas incháilithe agus comhlachtaí creidiúnaithedá dtagraítear in Airteagail 8d agus 13 (dá ngairfear "eintiteas incháilithe" nó "eintiteas" ina n-aonar anseo feasta)"(21) Cuirtear isteach Iarscríbhinn Va agus Iarscríbhinn Vb mar a leagtar amach san Iarscríbhinn a ghabhann leis an Rialachán seo.Airteagal 2Déantar Treoir 2006/23/CE a aisghairm ón tráth a thiocfaidh na bearta dá dtagraítear in Airteagal 8c(10) de Rialachán (CE) Uimh. 216/2008, mar atá arna leasú ag an Rialachán seo, i bhfeidhm.Airteagal 3Tiocfaidh an Rialachán seo i bhfeidhm ar an bhfichiú lá tar éis a fhoilsithe in Iris Oifigiúil an Aontais Eorpaigh .Beidh feidhm ag Airteagail 8a, 8b agus 8c de Rialachán (CE) Uimh. 216/2008, mar atá arna leasú ag an Rialachán seo, ón tráth a dtiocfaidh a mbearta forlíontacha i bhfeidhm faoi seach agus ón 1 Eanáir 2013 ar a dhéanaí.Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.Arna dhéanamh sa Bhruiséil, an [...]Thar ceann Pharlaimint na hEorpa, Thar ceann na Comhairle,An tUachtarán An tUachtarán[...] [...]IARSCRÍBHINN"IARSCRÍBHINN VaCeanglais fhíor-riachtanacha maidir le haeradróimA – Saintréithe fisiceacha, bonneagar agus trealamhLimistéar gluaiseachta(a) Ní mór limistéar ainmnithe a bheith i ngach aeradróm chun ligean d'aerárthaí tuirlingt agus éirí de thalamh.(i) Ní mór don limistéar tuirlingthe agus éirí de thalamh a bheith de réir cibé tomhas a bheidh oiriúnach do na haerárthaí a bhfuil sé beartaithe go n-úsáidfidh siad an áis sin.(ii) Ní mór neart iompair a bheith sa limistéar tuirlingthe agus éirí de thalamh, nuair is cuí, ar leor é chun oibríochtaí athchleachtacha na n-aerárthaí beartaithe a iompar. Maidir leis na limistéir sin nach bhfuil oibríochtaí athchleachtacha beartaithe dóibh, ní gá go mbeadh sé d'acmhainn iontu ach an t-aerárthach féin a iompar.(iii) Ní mór don limistéar tuirlingthe agus éirí de thalamh, nuair is cuí, a bheith deartha sa chaoi is go ndéanfar uisce a dhraenáil agus go gcuirfear cosc ar uisce bodhar a d'fhéadfadh bheith ina riosca do-ghlactha d'oibríochtaí na n-aerárthaí.(iv) Níor cheart go gcruthódh an fána agus na hathruithe i bhfána ar an limistéar tuirlingthe agus éirí de thalamh riosca do-ghlactha d'oibríochtaí na n-aerárthaí.(v) Ní mór do shaintréithe an dromchla a bheith oiriúnach chun críocha úsáide na n-aerárthaí beartaithe.(vi) Ní mór don limistéar tuirlingthe agus éirí de thalamh a bheith saor ó ábhair a d'fhéadfadh riosca do-ghlactha a chruthú d'oibríochtaí na n-aerárthaí.(b) Sa chás go mbeidh níos mó ná limistéar amháin tuirlingthe agus éirí de thalamh ann, beidh siad leagtha amach sa chaoi is nach gcruthófar riosca do-ghlactha d'oibríochtaí na n-aerárthaí.(c) Ní mór don limistéar tuirlingthe agus éirí de thalamh a bheith mórthimpeallaithe ag limistéir sainithe. Is éard atá beartaithe leis na limistéir seo aerárthaí a bheidh ag eitilt os a gcionn a chosaint le linn oibríochtaí éirí de thalamh nó oibríochtaí tuirlingthe nó na hiarmhairtí a mhaolú i gcás gearrthuirlingthe neamhairí, nó i gcás imeacht ó thaobh nó imeacht ó dheireadh an limistéir éirí de thalamh agus tuirlingthe.(i) Ní mór do na limistéir seo a bheith de réir cibé tomhas a bheidh oiriúnach do na hoibríochtaí aerárthaí réamh-mheasta.(ii) Níor cheart go gcruthódh an fána agus na hathruithe i bhfána ar na limistéir seo riosca do-ghlactha d'oibríochtaí na n-aerárthaí.(iii) Ní mór na limistéir seo a choimeád saor ó ábhair a d'fhéadfadh riosca do-ghlactha a chruthú d'oibríochtaí na n-aerárthaí. Níor chóir go gciallódh sé seo nach bhféadfaí trealamh inbhriste a lonnú sna limistéir sin, sa chás go mbeadh gá leis chun cuidiú le hoibríochtaí na n-aerárthaí.(iv) Ní mór neart iompair a dhóthain a bheith i ngach ceann de na limistéir seo chun na críocha a bheidh leo a chomhlíonadh.(d) Ní mór na limistéir sin de chuid aeradróim, mar aon lena ngarthimpeallachtaí, a bheidh in úsáid ag aerárthaí agus iad á n-innliú nó á bpáirceáil, a dhearadh sa chaoi is go bhféadfar an t-aerárthach, a mbeifear ag súil go n-úsáidfidh sé an áis áirithe, a oibriú go sábháilte faoi na coinníollacha go léir a phleanálfar do na nithe seo a leanas:(i) Ní mór neart iompair a dhóthain a bheith sna limistéir seo chun oibríochtaí athchleachtacha na n-aerárthaí atá beartaithe a iompar, cé is moite de na limistéir a mheastar nach n-úsáidfear iad ach go hócáideach agus nach gá go mbeidh sé d'acmhainn iontu ach an t-aerárthach féin a iompar.(ii) Ní mór na limistéir seo a dhearadh sa chaoi is go ndéanfar uisce a dhraenáil agus go gcuirfear cosc ar uisce bodhar a d'fhéadfadh bheith ina riosca do-ghlactha d'oibríochtaí na n-aerárthaí.(iii) Níor cheart go gcruthódh an fána agus na hathruithe i bhfána ar na limistéir seo riosca do-ghlactha d'oibríochtaí na n-aerárthaí.(iv) Ní mór do shaintréithe dhromchla na limistéar seo a bheith oiriúnach chun críocha úsáide na n-aerárthaí beartaithe.(v) Ní mór na limistéir seo a choimeád saor ó ábhair a d'fhéadfadh riosca do-ghlactha a chruthú do na haerárthaí. Níor chóir go gcuirfí cosc ar threalamh páirceála, a mbeadh gá leis don limistéar sin, a lonnú i suíomhanna sainaitheanta nó i gcriosanna sainaitheanta.(e) Ní mór bonneagair eile atá beartaithe chun críocha úsáide na n-aerárthach a dhearadh sa chaoi is nach gcruthóidh úsáid na mbonneagar sin riosca do-ghlactha do na haerárthaí a bheidh á n-úsáid.(f) Ní mór déanmhais, foirgnimh, trealamh nó réimsí stórála a lonnú agus a dhearadh sa chaoi is nach gcruthófar riosca do-ghlactha d'oibríochtaí na n-aerárthaí.(g) Ní mór meán oiriúnach a sholáthar chun go gcoscfar daoine neamhúdaraithe, feithiclí neamhúdaraithe nó ainmhithe atá mór a ndóthain chun riosca do-ghlactha a chruthú d'oibríochtaí aerárthaí dul isteach sa limistéar gluaiseachta, ach amháin más féidir an riosca gaolmhar a mhaolú trí mheán eile trína gcuirfí leibhéal coibhéiseach sábháilteachta ar fáil.Glanspásanna ó chonstaicí(a) Ní mór bealaí nó limistéir isteach agus amach a bhunú chun aerárthaí atá ar tí tuirlingt in aeradróm, nó ar tí imeacht ó aeradróm a chosaint. Ní mór do na bealaí nó na limistéir sin an glanspás riachtanach ó chonstaicí atá lonnaithe sa cheantar timpeall ar an aeradróm a sholáthar.(b) Ní mór do chonstaic dá leithéid bheith oiriúnach don phas eitilte agus don chineál oibríochta atá á chur i gcrích. Ní mór an trealamh atá á úsáid chun suíomh an aerárthaigh a shocrú a chur san áireamh freisin.Áiseanna amhairc agus neamhamhairc agus Trealamh aeradróim(a) Ní mór do na háiseanna a bheith oiriúnach don sprioc atá leo, bheith inaitheanta agus faisnéis gan athbhrí a sholáthar d'úsáideoirí faoi na coinníollacha oibríochta go léir atá beartaithe.(b) Ní mór don trealamh aeradróim feidhmiú mar a bheartaítear faoi na coinníollacha oibríochta réamh-mheasta, gan gá le scil ná neart eisceachtúil. Níor cheart do threalamh aeradróim riosca do-ghlactha a chruthú do shábháilteacht na heitlíochta faoi choinníollacha oibríochta nó i gcás teipe.(c) Ní mór na háiseanna agus a gcóras soláthair cumhachta leictreachais a dhearadh sa chaoi is nach mbeidh sé mar thoradh orthu, i gcás teipe, go dtabharfar faisnéis mhíoiriúnach mhíthreorach nó easpach d'úsáideoirí nó go gcuirfear isteach ar sheirbhís fhíor-riachtanach.(d) Ní mór meán oiriúnach cosanta a sholáthar chun damáiste nó suaitheadh áiseanna den sórt sin a sheachaint.(e) Níor cheart go gcuirfeadh foinsí radaíochta ná ábhar gluaiseachta nó ábhar seasta isteach ar fheidhmíocht cumarsáidí aerloingseoireachta, córas loingseoireachta agus córas faireacháin, agus níor cheart go mbeadh drochthionchar acu ar an bhfeidhmíocht sin.(f) Ní mór faisnéis faoi oibriú agus faoi úsáid trealaimh aeradróim a thabhairt don fhoireann ábhartha, lena n-áireofar cur síos soiléir ar na coinníollacha a bhféadfadh rioscaí do-ghlactha a chruthú maidir le sábháilteacht na heitlíochta.Sonraí an aeradróim(a) Ní mór sonraí ábhartha maidir leis an aeradróm agus na seirbhísí atá ar fáil a bhunú agus a choimeád suas chun dáta.(b) Ní mór do na sonraí a bheith cruinn, inléite, iomlán agus gan athbhrí. Ní mór leibhéil chuí sláine a choimeád.(c) Ní mór na sonraí a chur ar fáil do na húsáideoirí i slí thráthúil, agus modh cumarsáide atá sábháilte agus gasta a úsáid.B – Oibríochtaí agus Bainistiú(1) Is é oibreoir an aeradróim atá freagrach as oibriú an aeradróim. Seo a leanas freagrachtaí oibreoir an aeradróim:(a) Ní mór an acmhainn is gá a bheith ag oibreoir an aeradróim, go díreach nó faoi chonarthaí, chun oibriú sábháilte na n-aerárthaí ag an aeradróm a chothabháil. Áirítear ar na hacmhainní sin áiseanna, pearsanra, trealamh agus ábhar, doiciméadacht tascanna, freagrachtaí agus nósanna imeachta, rochtain ar shonraí ábhartha agus coimeád taifead, ach gan a bheith teoranta dóibh sin amháin.(b) Beidh ar oibreoir an aeradróim a fhíorú go mbeidh ceanglais Roinn A á gcomhlíonadh i gcónaí nó bearta iomchuí a dhéanamh chun an riosca a bhaineann le neamhchomhlíonadh a mhaolú. Ní mór nósanna imeachta a bhunú agus a chur i bhfeidhm chun na húsáideoirí go léir a chur ar an eolas i slí thráthúil maidir lena leithéidí de bhearta.(c) Bunóidh oibreoir an aeradróim clár oiriúnach aeradróim maidir le bainistiú riosca ar fhiadhúlra agus cuirfidh sé an clár sin chun feidhme.(d) Ní mór d'oibreoir an aeradróim a léiriú go ndéanfar gluaiseacht feithiclí agus gluaiseacht daoine sa limistéar gluaiseachta agus i limistéir eile oibríochta a chomhordú i gcomhar le gluaiseachtaí aerárthaí chun a sheachaint go dtarlóidh iombhuailtí nó go ndéanfar damáiste d'aerárthaí.(e) Léireoidh oibreoir an aeradróim go mbunófar nósanna imeachta, más cuí, chun go maolófar na rioscaí a bhaineann le hoibríochtaí aeradróim a tharlaíonn le linn drochaimsire, nuair a bhíonn laghdú ar léargas agus ar infheictheacht, nó san oíche, agus go gcuirfear na nósanna imeachta sin chun feidhme.(f) Déanfaidh oibreoir an aeradróim socruithe le heagraíochtaí ábhartha eile chun a áirithiú go gcomhlíonfar na ceanglais fhíor-riachtanacha seo a bhaineann le haeradróim ar bhonn leantach. Beidh ar áireamh i measc na n-eagraíochtaí seo, gan bheith teoranta dóibh, oibreoirí aerárthaí, soláthróirí seirbhísí aerloingseoireachta, soláthróirí seirbhísí láimhseála ar an talamh agus eagraíochtaí eile a bhféadfadh a ngníomhaíochtaí nó a dtáirgí difear a dhéanamh do shábháilteacht aerárthaí.(g) Ní mór d'oibreoir an aeradróim a léirú go bhfuil nósanna imeachta ann chun breosla nach bhfuil éillithe agus atá ceart de réir na sonraíochta a sholáthar agus go bhfuil na nósanna imeachta sin i bhfeidhm.(h) Cuirfear lámhleabhair maidir le cothabháil trealaimh aeradróim ar fáil, beidh na lámhleabhair sin i bhfeidhm agus clúdófar iontu treoracha cothabhála agus deisiúcháin, faisnéis maidir le seirbhísiú, fabhtcheartú agus nósanna imeachta cigireachta.(i) Bunóidh oibreoir an aeradróim plean éigeandála don aeradróm, lena n-áireofar éigeandálaí a d'fhéadfadh titim amach ag an aeradróm nó ina thimpeallacht, agus cuirfidh sé an plean sin chun feidhme. Déanfar an plean seo a chomhordú i gcomhar le plean éigeandála an phobail áitiúil.(j) Beidh ar oibreoir an aeradróim a léiriú go soláthrófar seirbhísí tarrthála agus dóiteáin aeradróim d'aerárthaí tábhachtacha a bheartaíonn an t-aeradróm a úsáid mar ionad tionscnaimh nó mar cheann scríbe. Ní mór do sheirbhísí den sórt sin freagairt do theagmhas nó do thionóisc go pras agus cuimseoidh siad, ar a laghad, trealamh, oibreáin mhúchta dóiteáin agus líon dóthanach pearsanra.(k) Ní mór d'oibreoir an aeradróim pearsanra cuícháilithe agus cuí-oilte agus iad sin amháin a fhostú i gcomhair oibríochtaí aeradróim agus oibríochtaí cothabhála agus cláir oiliúna a chur chun feidhme agus a chothabháil agus cláir a sheiceáil chun a áirithiú go leanfaidh an pearsanra ábhartha uile de bheith inniúil.(l) Ní mór d'oibreoir an aeradróim a léiriú go mbeidh aon duine a gceadaítear rochtain gan tionlacan dó ar limistéar gluaiseachta nó ar limistéir oibríochta eile cuí-oilte agus cuícháilithe le haghaidh na rochtana sin.(m) Beidh an pearsanra tarrthála agus an pearsanra comhraicthe dóiteáin cuí-oilte agus cuícháilithe chun oibriú i dtimpeallacht an aeradróim. Déanfaidh oibreoir an aeradróim cláir oiliúna a chur chun feidhme agus a chothabháil agus déanfaidh sé seiceáil ar chláir chun a áirithiú go leanfaidh an pearsanra seo de bheith inniúil.(n) Ní mór don phearsanra tarrthála agus don phearsanra comhraicthe dóiteáin, a bhféadfadh go mbeadh gá leo gníomhú in éigeandálaí eitlíochta, a léiriú go tráthrialta go bhfuil siad i ndea-shláinte chun a bhfeidhmeanna a fheidhmiú go sásúil, agus cineál na gníomhaíochta á chur san áireamh. Sa chomhthéacs seo, ciallaíonn dea-shláinte, arb éard atá ann folláine fhisiceach agus mheabhrach, nach bhfuil aon ghalar ná aon mhíchumas ar an bpearsanra seo a d'fhágfadh nach mbeadh siad in ann:(i) na tascanna is gá chun éigeandálaí eitlíochta a oibriú a chur i gcrích;(ii) na dualgais a shanntar dóibh tráth ar bith a fheidhmiú;(iii) a dtimpeallacht a bhrath i gceart.I gcás nach féidir dea-shláinte a léiriú go hiomlán, féadfar bearta maolaithe a chur i bhfeidhm lena gcuirfear sábháilteacht choibhéiseach ar fáil.(2) Córais bainistíochta(a) Beidh ar oibreoir an aeradróim córas bainistíochta a chur chun feidhme agus a chothabháil chun a áirithiú go gcomhlíonfar na ceanglais fhíor-riachtanacha seo le haghaidh aeradróm agus iarracht a dhéanamh feabhas leanúnach agus gníomhach a chur ar shábháilteacht agus ar cháilíocht. Ar áireamh sa chóras bainistíochta beidh struchtúir eagraúcháin, cuntasacht, freagrachtaí, beartais agus nósanna imeachta.(b) Áireofar sa chóras bainistíochta clár um chosc ar thionóiscí agus ar theagmhais, lena n-áireofar scéim tuairiscithe agus anailísithe teagmhas. Bainfidh an anailís leis na páirtithe atá liostaithe i bpointe 1(f) thuas, mar is cuí.(c) Beidh ar oibreoir an aeradróim lámhleabhar a fhorbairt don aeradróm agus oibriú i gcomhréir leis an lámhleabhar sin. Ní mór na treoracha, an fhaisnéis agus na nósanna imeachta uile is gá don aeradróm, don chóras bainistíochta agus chun gur féidir leis an bpearsanra oibríochtaí a gcuid dualgas a chomhlíonadh, a bheith sa lámhleabhar sin.C – Timpeallachtaí na n-aeradróm(1) Ní mór an t-aerspás timpeall ar limistéir gluaiseachta na n-aeradróm a chosaint ó chonstaicí chun na hoibríochtaí aerárthaí atá beartaithe a cheadú ag na haeradróim gan riosca do-ghlactha a chruthú mar thoradh ar chonstaicí a thiocfadh chun cinn mórthimpeall an aeradróim. Ní mór dromchlaí monatóireachta constaicí a fhorbairt agus a chur chun feidhme, dá bhrí sin, agus monatóireacht a dhéanamh orthu go leanúnach chun aon ábhar sáraitheach a bheadh ar na dromchlaí sin a shainaithint.(a) Beidh gá le measúnú chun a shuíomh an gcruthaíonn an t-ábhar riosca do-ghlactha i gcás aon sáraithe ar na dromchlaí seo. Déanfar aon riosca do-ghlactha a bhaint nó a mhaolú.(b) Ní mór aon chonstaicí den sórt sin a fhanfaidh ar an dromchla a chur in iúl i bhfoilseachán agus, ag brath ar an riachtanas, a mharcáil agus, nuair is gá, soilse a chur air.(2) Ní mór monatóireacht agus rialú a dhéanamh ar ghuaiseanna a bhaineann le gníomhaíochtaí an duine agus le húsáid talún, amhail na míreanna ar an liosta seo a leanas, gan an liosta a bheith teoranta dóibh sin amháin. Déanfar an riosca a chruthóidh siad a mheasúnú agus a mhaolú mar is iomchuí:(a) aon fhorbairt ar úsáid talún nó aon athrú ar úsáid talún i limistéar an aeradróim;(b) aon suaitheacht a d'fhéadfadh teacht chun cinn i ngeall ar obair thógála;(c) úsáid soilse guaiseacha, neamhordúla agus míthreoracha;(d) dallraitheacht i ngeall ar dhromchlaí móra ard-fhrithchaiteacha;(e) cruthú limistéar a d'fhéadfadh gníomhaíochtaí fiadhúlra a spreagadh mórthimpeall limistéar gluaiseachta an aeradróim;(f) foinsí radaíochta dofheicthe nó ábhar gluaiseachta nó ábhar seasta a d'fhéadfadh cur isteach ar fheidhmíocht cumarsáidí aerloingseoireachta, córas loingseoireachta agus córas faireacháin, nó a d'fhéadfadh drochthionchar bheith acu ar an bhfeidhmíocht sin.(3) Ní mór plean éigeandála don phobal áitiúil a bhunú i gcomhair éigeandálaí eitlíochta a thiocfadh chun cinn i limistéar áitiúil an aeradróim.(4) Ní fhéadfaidh aeradróm ná páirteanna de glacadh le haerárthaí i gcás nach bhfuil dearadh agus nósanna imeachta oibríochta an aeradróim sin beartaithe dóibh i gcoitinne, gan cead a fháil ó oibreoir an aeradróim, cé is moite d'éigeandálaí aerárthaí, nuair a chuirtear aerárthach ar mhalairt slí chuig aeradróm eile, nó faoi choinníollacha eile a bheidh sonraithe i ngach cás ar leith.IARSCRÍBHINN VbCeanglais fhíor-riachtanacha maidir le bainistiú aerthráchta agus seirbhísí aerloingseoireachta(1) Úsáid an Aerspáis(a) Déanfar gach aerárthach, le linn gach pas den eitilt nó, le linn dóibh a bheith ar limistéar gluaiseachta aeradróim, a oibriú i gcomhréir le comhrialacha ginearálta oibríochta agus le haon nós imeachta a bheidh sonraithe le húsáid an aerspáis sin i gcomhréir leis an gcoincheap oibríochta is infheidhme.(b) Ní mór gach aerárthach a bheith feistithe leis na fearais riachtanacha agus a oibriú dá réir. Comhlíonfaidh na fearais a úsáidtear sa chóras BAT/SAL na ceanglais i bpointe 3 freisin.(2) Seirbhísí(a) Faisnéis aerloingseoireachta agus sonraí d'úsáideoirí aerspáis chun críche aerloingseoireachta(i) Ní mór do na sonraí a úsáidfear mar fhoinse faisnéise aerloingseoireachta a bheith ar cháilíocht leordhóthanach, iomlán, chun dáta agus curtha ar fáil i slí thráthúil.(ii) Ní mór don fhaisnéis aerloingseoireachta a dtig as bheith cruinn, iomlán, chun dáta, gan athbhrí agus i bhformáid oiriúnach d'úsáideoirí.(iii) Ní mór faisnéis aerloingseoireachta den sórt sin a scaipeadh ar úsáideoirí aerspáis i slí thráthúil, a bheidh slán a dóthain agus modh cumarsáide sábháilte agus gasta a úsáid a bheidh cosanta ó thrasnaíocht agus ó éilliú.(b) Faisnéis mheitéareolaíochta(i) Ní mór do na sonraí a úsáidfear mar fhoinse faisnéise meitéareolaíochta aerloingseoireachta a bheith ar cháilíocht leordhóthanach, iomlán agus chun dáta.(ii) Ní mór don fhaisnéis mheitéareolaíochta aerloingseoireachta a dtig as bheith cruinn a dóthain, iomlán, chun dáta agus gan athbhrí chun riachtanais úsáideoirí an aerspáis a chomhlíonadh.(iii) Ní mór faisnéis mheitéareolaíochta aerloingseoireachta den sórt sin a scaipeadh ar úsáideoirí aerspáis i slí thráthúil, a bheidh slán a dóthain agus modh cumarsáide atá sábháilte agus gasta a dhóthain a úsáid a bheidh cosanta ó thrasnaíocht agus ó éilliú.(c) Seirbhísí aerthráchtai) Ní mór do na sonraí a úsáidfear mar fhoinse chun seirbhísí aerthráchta a sholáthar bheith ceart, iomlán agus chun dáta.ii) Ní mór do na seirbhísí aerthráchta a dtig as bheith cruinn a ndóthain, iomlán, chun dáta agus gan athbhrí chun riachtanais úsáideoirí a chomhlíonadh.iii) Ní mór uirlisí uathoibrithe a thugann faisnéis nó comhairle d'úsáideoirí bheith deartha, monaraithe agus cothabháilte go cuí chun a áirithiú go bhfuil siad oiriúnach don sprioc atá leo.iv) Beidh ar na seirbhísí rialaithe aerthráchta agus próisis ghaolmhara soláthar a dhéanamh chun go mbeidh a dhóthain spáis idir aerárthaí, constaicí agus guaiseanna aerbheirthe eile agus ní mór dóibh comhordú pras agus tráthúil a áirithiú i gcomhar leis na húsáideoirí ábhartha go léir agus leis na méideanna aerspáis cóngaracha go léir.(v) Ní mór cumarsáid a bheidh tráthúil, soiléir, ceart, gan athbhrí agus a bheidh cosanta ó thrasnaíocht agus sothuigthe gan dua a dhéanamh idir na seirbhísí rialaithe aerthráchta agus na haerárthaí agus idir na haonaid ábhartha rialaithe aerthráchta agus go n-aithneoidh na gníomhaithe go léir a bhfuil baint acu leis an gcumarsáid sin an chumarsáid sin.vi) Ní mór modhanna a bheith i ngníomh chun éigeandálaí a d'fhéadfadh bheith ann a bhrath agus, nuair is cuí, chun gníomh cuardaigh agus tarrthála éifeachtúil a thosú. Ní mór go gcuimseoidh modhanna den sórt sin, ar a laghad, meicníochtaí cuí rabhaidh, bearta agus nósanna imeachta comhordaithe, modhanna agus pearsanra chun an réimse freagrachta a chuimsiú go héifeachtach.(d) Seirbhísí cumarsáideNí mór do na cumarsáidí a ndóthain feidhmíochta a bhaint amach agus a chothabháil, lena n-áirítear critéir a bhaineann le hinfhaighteacht, sláine, leanúnachas agus tráthúlacht na seirbhíse. Caithfidh siad a bheith sábháilte, cosanta ó éilliú agus gasta.(e) Seirbhís aerloingseoireachtaNí mór don tseirbhís aerloingseoireachta leibhéal leordhóthanach feidhmíochta a bhaint amach agus a chothabháil maidir le treoir, aimsiú suímh agus, nuair a bhíonn ar fáil, faisnéis uainiúcháin. Áirítear ar na critéir feidhmíochta beachtas, sláine, infhaighteacht agus leanúnachas.(f) Seirbhís faireachaisBeidh ar na seirbhísí faireachais suíomhanna na n-aerárthaí faoi seach atá san aer, mar aon le suíomhanna aerárthaí eile agus feithiclí talún ar dhromchla an aerfoirt a chinneadh, agus é sin a dhéanamh ag leibhéal feidhmíochta leordhóthanach, lena n-áirítear critéir a bhaineann le beachtas, sláine, leanúnachas agus dóchúlacht brathadóireachta na suíomhanna sin.(g) Bainistiú na sreibhe aerthráchtaAn bainistiú oirbheartaíochta ar shreabha aerthráchta ag leibhéal Comhphobail, úsáidfidh agus soláthróidh sé faisnéis bheacht agus chun dáta a dóthain faoi mhéid agus faoi chineál an aerthráchta bheartaithe a dhéanfaidh difear do sholáthar seirbhísí agus déanfaidh sé comhordú agus plé ar athchúrsaíl nó moilliú na sreabh aerthráchta ionas nach dtarlóidh ró-ualú san aer nó sna haeradróim.(h) Bainistiú an aerspáisMaidir le méideanna sonracha aerspáis chun críche usáide áirithe a ainmniú, déanfar monatóireacht ar an ainmniú sin agus déanfar é a chomhordú agus a fhógairt i slí thráthúil ionas nach gcaillfear aon spás idir aerárthaí i ngach uile chás.(3) Córais agus comhdhamhnaí(a) GinearáltaMaidir leis na córais agus na comhdhamhnaí a sholáthraíonn faisnéis a bhaineann le BAT/SAL chuig an aerárthach agus ón aerárthach agus ar an talamh, ní mór iad a bheith deartha, monaraithe agus cothabháilte go cuí chun a áirithiú go bhfuil siad oiriúnach don sprioc atá leo.(b) Sláine, feidhmíocht agus iontaofacht na gcóras agus na gcomhdhamhnaíMaidir le sláine na gcóras agus na gcomhdhamhnaí agus maidir lena bhfeidhmíocht ó thaobh na sábháilteachta de, ag glacadh leo i dteannta a chéile, ar leithligh agus ag féachaint don ghaol eatarthu, cibé ar aerárthach, ar an talamh nó sa spás, ní mór a léiriú go bhfuil siad oiriúnach don sprioc atá leo. Ní mór dóibh an leibhéal feidhmíochta réamh-mheasta a cheanglaítear leis na coincheapa oibríochta maidir lena gcoinníollacha intuartha oibríochta go léir agus lena saol oibríochta iomlán a chomhlíonadh.(c) Córais agus comhdhamhnaí a dhearadh(i) Níor cheart go mbeadh aon ghnéithe ná aon mhionsonraí deartha sna córais ná sna comhdhamhnaí a léiríonn ón taithí orthu go bhfuil siad guaiseach.(ii) Maidir le córais agus le comhdhamhnaí, ag glacadh leo i dteannta a chéile, ar leithligh agus ag féachaint don ghaol eatarthu, ní mór iad a dhearadh sa chaoi is go mbeidh gaol inbhéartach ann idir an dóchúlacht nach mbeidh mar thoradh ar aon chliseadh a d'fhéadfadh bheith ann go gclisfeadh ar an gcóras iomlán nó go gcaillfí an tseirbhís go hiomlán agus déine a éifeachta ar an tseirbhís.(iii) Ní mór na teorainneacha a bhaineann le hinniúlachtaí an duine agus le feidhmíocht a chur san áireamh agus na córais agus na comhdhamhnaí, ag glacadh leo ar leithligh agus i gcomhcheangal lena chéile, á ndearadh.(iv) Ní mór na córais agus na comhdhamhnaí a dhearadh sa chruth go gcosnófar iad ó idirghníomaíochtaí dochracha neamhbheartaithe le gnéithe seachtracha.(v) Caithfear faisnéis atá riachtanach chun na córais agus na comhdhamhnaí a mhonarú, a shuiteáil, a oibriú agus a chothabháil mar aon le faisnéis maidir le coinníollacha neamhshábháilte a chur ar fáil do phearsanra ar bhealach soiléir, comhsheasmhach agus neamh-dhébhríoch.(d) Leibhéal leanúnach seirbhíseCaithfear na modhanna a chur ar fáil chun go bhféadfar monatóireacht a dhéanamh ar shláine agus ar fheidhmíocht sábháilteachta agus córais agus comhdhamhnaí a athchumrú de réir mar a bheidh riachtanach chun an leibhéal seirbhíse a chothabháil.(e) Córais agus comhdhamhnaí a mhodhnúNuair a mhodhnaítear córais agus comhdhamhnaí, ní mór go leanfaidh siad de bheith ag comhlíonadh na gceanglas fíor-riachtanach atá sa roinn seo. Nuair a chuirfear modhnuithe chun feidhme le linn oibríochtaí, ní mór próiseas um an athrú a fhorbairt lena áirithiú go gcoimeádfar leibhéal íosta seirbhíse.(4) Cáilíochtaí rialtóirí aerthráchta(a) GinearáltaNí mór do dhuine a bhfuil oiliúint á chur air mar rialtóir aerthráchta a bheith chomh haibí ó thaobh oideachais, coirp agus meabhrach de chun go mbeidh sé in ann an t-eolas ábhartha teoiriciúil agus an scil phraiticiúil a shealbhú, a choimeád agus a thaispeáint.(b) Eolas teoiriciúil(i) Ní mór do rialtóir aerthráchta leibhéal eolais a oirfidh do na feidhmeanna a dhéanfar agus a bheidh i gcomhréir leis na rioscaí a bhaineann leis an gcineál seirbhíse a shealbhú agus a chothabháil.(ii) Ní mór a thaispeáint go bhfuil eolas teoiriciúil á shealbhú agus á choimeád trí mheasúnú leanúnach le linn na hoiliúna, nó trí scrúduithe iomchuí.(iii) Ní mór leibhéal iomchuí eolais theoiriciúil a chothabháil. Ní mór a thaispeáint go bhfuil sé sin á chomhlíonadh trí mheasúnuithe rialta nó trí scrúduithe rialta. Ní mór do rialtacht na scrúduithe bheith i gcomhréir leis an leibhéal riosca a bhaineann leis an gcineál seirbhíse i dtrácht.(c) Scil phraiticiúil(i) Ní mór do rialtóir aerthráchta na scileanna praiticiúla is iomchuí a shealbhú agus a chothabháil chun a chuid feidhmeanna nó a cuid feidhmeanna a chur i gcrích. Caithfidh na scileanna sin a bheith i gcomhréir leis na rioscaí a bhaineann leis an gcineál seirbhíse atá i gceist agus caithfidh siad, más iomchuí i gcás na bhfeidhmeanna a fheidhmeofar, an méid seo a leanas a chumhdach:i Nósanna imeachta oibríochtaii Sainghnéithe a bhaineann leis an tasciii Cásanna neamhghnácha agus éigeandálaíiv Fachtóirí a bhaineann leis an duinev Bagairtí agus earráidí a bhainistiú(ii) Caithfidh rialtóir aerthráchta a thaispeáint go bhfuil sé ar a chumas na nósanna imeachta agus na tascanna gaolmhara a chur i gcrích leis an leibhéal inniúlachta is iomchuí do na feidhmeanna a fheidhmítear.(iii) Ní mór leibhéal sásúil inniúlachta i scil phraiticiúil a chothabháil. Ní mór a thaispeáint go bhfuil sé sin á chomhlíonadh trí mheasúnuithe rialta nó trí scrúduithe rialta. Ní mór do rialtacht na measúnuithe seo bheith i gcomhréir leis an gcastacht agus leis an leibhéal riosca a bhaineann leis an gcineál seirbhíse atá i gceist agus leis na tascanna a dhéanfar.(d) Inniúlacht teanga(i) Caithfidh rialtóir aerthráchta a thaispeáint go bhfuil sé ar a chumas Béarla a labhairt agus a thuiscint a dhóthain chun go mbeidh sé ábalta cumarsáid a dhéanamh go héifeachtúil i gcásanna guthchumarsáide (guthán/raidió-theileafón) agus i gcásanna cumarsáide 'duine le duine' le foirne eitiltí agus le pearsanra gaolmhar eile maidir le hábhair nithiúla agus a bhaineann leis an obair, lena n-áirítear le linn éigeandálaí.(ii) Sa chás go bhfuil gá leis chun seirbhís rialaithe aerthráchta a sholáthar i méid sainithe aerspáis, ní mór don duine a sholáthraíonn seirbhís rialaithe aerthráchta bheith ábalta an teanga áitiúil/na teangacha áitiúla a labhairt agus a thuiscint go dtí an leibhéal atá mínithe thuas.(e) Feistí oiliúna sintéiseachaNuair a bhaintear úsáid as fearas oiliúna sintéiseach chun oiliúint phraiticiúil a thabhairt san fheasacht ar dhálaí éagsúla agus i bhfachtóirí an duine nó chun a léiriú go bhfuil scileanna sealbhaithe nó cothabháilte, ní mór leibhéal feidhmíochta a bheith ag an bhfearas sin a cheadóidh an timpeallacht oibre agus na dálaí oibríochta atá oiriúnach don oiliúint arna soláthar a athchruthú go leordhóthanach.(f) Cúrsa oiliúna(i) Ní mór an oiliúint a thabhairt i bhfoirm cúrsa oiliúna, ina bhféadfar Treoir theoiriciúil agus Treoir phraiticiúil a chuimsiú, lena n-áirítear oiliúint shintéiseach, más infheidhme.(ii) Ní mór cúrsa a shainiú agus a cheadú i gcomhair gach cineál oiliúna.(g) Teagascóirí(i) Is teagascóirí cuícháilithe amháin a thabharfaidh teagasc teoiriciúil. Ní mór:i eolas cuí a bheith acu sa réimse lena mbaineann an teagasc; agusii é a bheith taispeánta acu go bhfuil sé ar a gcumas modhanna teagaisc iomchuí a úsáid.(ii) Is teagascóirí cuícháilithe, a mbeidh na cáilíochtaí seo a leanas acu, a dhéanfaidh scileanna praiticiúla a theagasc:i comhlíonfaidh siad na ceanglais iomchuí maidir le heolas teoiriciúil agus taithí de réir an teagaisc atá á thabhairt;ii beidh sé taispeánta acu go bhfuil sé ar a gcumas modhanna teagaisc iomchuí a úsáid;iii beidh taithí acu ar theicnící teagaisc sna nósanna imeachta sin ina mbeartaítear teagasc a chur ar fáil;iv beidh sé taispeánta acu go bhfuil sé ar a gcumas teagasc sna réimsí sin ina bhfuil teagasc le tabhairt; agusv cuirfear oiliúint athnuachana rialta orthu chun a áirithiú go gcothabhálfaidh siad na hinniúlachtaí teagaisc.(iii) Caithfidh go mbeidh nó go raibh na teagascóirí i scileanna praiticiúla i dteideal gníomhú mar rialtóirí aerthráchta.(h) Measúnóirí(i) Beidh na tréithe seo a leanas ag na daoine a bheidh freagrach as measúnú a dhéanamh ar scil na rialtóirí aerthráchta:i beidh sé taispeánta acu go bhfuil siad ábalta feidhmíocht na rialtóirí aerthráchta a mheasúnú, agus scrúduithe agus seiceálacha a dhéanamh orthu;ii beidh sé taispeánta acu go bhfuil sé ar a gcumas measúnú a dhéanamh sna réimsí sin ina bhfuil measúnú le déanamh; agusiii cuirfear oiliúint athnuachana rialta orthu chun a áirithiú go gcoimeádfar na caighdeáin measúnaithe cothrom le dáta.(ii) Caithfidh go mbeidh nó go raibh na measúnóirí i scileanna praiticiúla i dteideal gníomhú mar rialtóirí aerthráchta.(i) Dea-shláinte rialtóra aerthráchta(i) Critéir leighisi Beidh ar gach rialtóir aerthráchta a thaispeáint go tráthrialta go bhfuil siad sách folláin chun a bhfeidhmeanna a fheidhmiú go sásúil. Ní mór comhlíonadh a léiriú trí mheasúnú iomchuí trína gcuirfear an díghrádú meabhrach agus fisiceach a d'fhéadfadh a bheith ann de bharr aoise san áireamh.ii Maidir le dea-shláinte a léiriú, arb é atá ann folláine fhisiceach agus mheabhrach, áireoidh sé gur léiríodh nach bhfuil aon ghalar ná aon mhíchumas ar an duine a sholáthraíonn an tseirbhís rialaithe aerthráchta, a d'fhágfadh nach mbeadh sé in ann:- na tascanna is gá chun seirbhís rialaithe aerthráchta a sholáthar a chur i gcrích go cuí; nó- dualgais a shanntar dó tráth ar bith a fheidhmiú; nó- a timpeallacht nó a thimpeallacht a bhrath i gceart.(ii) I gcás nach féidir dea-shláinte a léiriú go hiomlán, féadfar bearta maolaithe a chur chun feidhme trína gcuirfear sábháilteacht choibhéiseach ar fáil.(5) Soláthróirí seirbhísí agus eagraíochtaí oiliúna(a) Ní fhéadfar soláthar seirbhísí a dhéanamh mura gcomhlíonfar na coinníollacha seo a leanas:(i) Caithfidh an acmhainn is gá le haghaidh scála agus raon na seirbhíse a bheith ag soláthróir na seirbhíse, go díreach nó go hindíreach trí chonarthaí. Ar na hacmhainní sin, beidh na hacmhainní seo a leanas, cé nach mbeidh siad teoranta dóibh seo amháin: córais, áiseanna, lena n-áirítear soláthar cumhachta, struchtúr bainistíochta, pearsanra, trealamh agus a chothabhála, doiciméadú ar thascanna, ar fhreagrachtaí agus ar nósanna imeachta, rochtain ar shonraí ábhartha agus coimeád taifead;(ii) Beidh ar an soláthróir seirbhíse lámhleabhair bainistíochta agus lámhleabhair oibríochtaí a fhorbairt agus a choimeád chun dáta maidir le soláthar a chuid seirbhísí agus beidh air oibriú i gcomhréir leis na lámhleabhair seo. Caithfidh na treoracha, an fhaisnéis agus na nósanna imeachta uile is gá do na hoibríochtaí, don chóras bainistíochta agus chun gur féidir leis an bpearsanra oibríochta a gcuid dualgas a chomhlíonadh, a bheith sna lámhleabhair sin;(iii) Caithfidh an soláthróir seirbhíse córas bainistíochta bunaithe ar rioscaí a chur chun feidhme agus a chothabháil chun a áirithiú go gcomhlíonfar na ceanglais fhíor-riachtanacha san Iarscríbhinn seo agus iarracht a dhéanamh feabhas leanúnach gníomhach a chur ar an gcóras seo;(iv) Caithfidh an soláthróir seirbhíse pearsanra cuícháilithe agus cuí-oilte agus iad sin amháin a úsáid agus cláir oiliúna agus seiceála a chur chun feidhme agus a chothabháil le haghaidh pearsanra;(v) Caithfidh an soláthróir seirbhíse idirphléití foirmiúla a bhunú leis na gníomhaithe eile go léir a chuidíonn leis an tseirbhís a sholáthar chun a áirithiú go gcomhlíonfar na ceanglais fhíor-riachtanacha seo;(vi) Bunóidh an soláthróir seirbhíse plean teagmhasach ina gcuimseofar éigeandálaí agus dálaí neamhghnácha a d'fhéadfadh titim amach maidir lena sheirbhísí, agus cuirfidh sé an plean sin chun feidhme;(vii) Bunóidh agus cothabhálfaidh an soláthróir seirbhíse clár coiscthe tionóiscí agus sábháilteachta, lena n-áirítear clár tuairiscithe agus anailísithe teagmhas, clár nach mór don chóras bainistíochta feidhm a bhaint as chun cur leis an gcuspóir faoi fheabhsú leanúnach ar shábháilteacht; agus(viii) Déanfaidh an soláthróir seirbhíse socruithe chun a fhíorú go bhfuil ceanglais feidhmíochta sábháilteachta aon chórais agus aon chomhdhamhna a oibríonn sé á gcomhlíonadh tráth ar bith.(b) Ní fhéadfar seirbhís rialaithe aerthráchta a sholáthar mura gcomhlíonfar na coinníollacha seo a leanas:(i) Ní mór, trí chóras uainchláir, bainistiú a dhéanamh ar chosc tuirse an phearsanra sin a sholáthraíonn seirbhís rialaithe aerthráchta. Caithfidh an córas uainchláir sin déileáil le tréimhsí dualgais, am dualgais agus tréimhsí scíthe oiriúnaithe. Caithfidh teorainneacha a bhunaítear laistigh den chóras uainchláir na fachtóirí ábhartha a chuireann le tuirse a chur san áireamh amhail, go háirithe, easpa codlata, cur isteach ar chiogail laethúla, uaireanta oíche, am dualgais carnach ar feadh tréimhsí ama áirithe agus tascanna leithdháilte a roinntear ar phearsanra.(ii) Ní mór, trí chláir oideachais agus trí cláir um chosc, bainistiú a dhéanamh ar chosc struis an phearsanra sin a sholáthraíonn seirbhís rialaithe aerthráchta.(iii) Ní mór nósanna imeachta a bheith bunaithe ag soláthróir na seirbhíse rialaithe aerthráchta chun a fhíorú nach lagaítear breith chognaíoch an phearsanra sin a sholáthraíonn seirbhís rialaithe aerthráchta nó nach bhfuil siad easpach ó thaobh dea-shláinte de.(iv) Beidh ar sholáthróir na seirbhíse rialaithe aerthráchta srianta oibríochtúla agus teicniúla a chur san áireamh le linn pleanála agus oibríochtaí, mar aon le prionsabail a bhaineann le fachtóir an duine a chur san áireamh. Teorannóidh soláthróir na seirbhíse aerthráchta, tráth ar bith, an méid tráchta a bheidh in ann dul isteach san aerspás sa chás go gcuirfear na srianta nó na prionsabail sin i gcontúirt.(c) Ní fhéadfar seirbhís Cumarsáide (C), Loingseoireachta (L) agus/nó Faireachais (F) a sholáthar mura gcomhlíonfar na coinníollacha seo a leanas:Beidh ar an soláthróir seirbhíse úsáideoirí ábhartha an aerspáis agus na haonaid seirbhísí aerthráchta a choimeád ar an eolas ar bhonn tráthúil maidir le stádas oibríochta a sheirbhísí (agus aon athruithe ar an stádas sin) a sholáthraítear chun críocha seirbhísí aerthráchta.(d) Eagraíochtaí oiliúnaBeidh ar eagraíocht oiliúna a chuireann oiliúint ar phearsanra a sholáthraíonn seirbhís rialaithe aerthráchta na ceanglais seo a leanas a chomhlíonadh:i gach acmhainn is gá a bheith aici maidir le raon na bhfreagrachtaí a bhaineann lena gníomhaíocht. Ar na hacmhainní sin, beidh na hacmhainní seo a leanas, cé nach mbeidh siad teoranta dóibh seo amháin: áiseanna, pearsanra, trealamh, modheolaíocht, doiciméadú ar thascanna, ar fhreagrachtaí agus ar nósanna imeachta, rochtain ar shonraí ábhartha agus coimeád taifead;ii córas bainistíochta a bhaineann le sábháilteacht agus le caighdeán na hoiliúna a chur chun feidhme agus a chothabháil agus iarracht a dhéanamh an córas seo a fheabhsú go leanúnach; agusiii socruithe le heagraíochtaí ábhartha eile a bhunú, de réir mar is gá, chun a áirithiú go gcomhlíonfar na ceanglais fhíor-riachtanacha seo ar bhonn leanúnach."1. AINM AN TOGRA:Togra le haghaidh Rialacháin ó Pharlaimint na hEorpa agus ón gComhairle lena leasaítear Rialachán (CE) Uimh. 216/2008 an 19 Márta 2008 maidir le rialacha comhchoiteanna i réimse na heitlíochta sibhialta agus lena mbunaítear Gníomhaireacht Sábháilteachta Eitlíochta na hEorpa.2. CREAT "ABM/ABB" (BAINISTIÚ/BUNÚ AN BHUISÉID DE RÉIR GNÍOMHAÍOCHTAÍ)0602 – Iompar intíre, aeriompar, agus iompar ar muir3. NA LÍNTE BUISÉID3.1. Na línte buiséid (línte oibríochtúla agus línte a bhaineann le cúnamh teicniúil agus riaracháin (na seanlínte B.A) agus a gceannteidil san áireamh:06 02 01 (EASA)3.2. Fad thréimhse an ghnímh agus na hiarmharta airgeadais:Tréimhse neamhtheoranta (ranníocaíocht bhliantúil)3.3. Tréithe buiséadachaLíne Buiséid | Saghas caiteachais | Nua | Ranníocaíocht CSTE | Ranníocaíochtaí na dtíortha is iarrthóirí | Ceannteideal sa Pheirspic-tíocht Airgeadais |060201 | Neamh-éigean-tach | Dif[15] | NÍ HEA | TÁ[16] | NÍL | Uimh. 1A |4. ACHOIMRE AR NA h ACMHAINNÍ4.1. Acmhainní Airgeadais4.1.1. Achoimre ar na leithreasaí faoi chomhair oibleagáidí (LO) agus leithreasaí faoi chomhair íocaíochtaí (LÍ)EUR milliún (go dtí an 3ú deachúil)Saghas caiteachais | Uimh. coda | Bliain n[17] | n + 1 | n + 2 | n + 3 | n + 4 | n+5 agus níos déanaí | Iomlán |Caiteachas oibríochtúil[18] |Leithreasaí faoi chomhair oibleagáidí (LO) | 8.1. | a | 2.240 | 4.283 | 4.660 | 4.753 | 4.848 | 4.944 | 25.728 |Leithreasaí faoi chomhair íocaíochtaí (LÍ) | b | 2.240 | 4.283 | 4.660 | 4.753 | 4.848 | 4.944 | 25.728 |Caiteachas riaracháin laistigh den mhéid tagartha[19] |Cúnamh teicniúil agus riaracháin – (LN) | 8.2.4. | c | 0 |AN MÉID TAGARTHA IOMLÁN |Leithreasaí faoi chomhair oibleagáidí | a+c | 2.240 | 4.283 | 4.660 | 4.753 | 4.848 | 4.944 | 25.728 |Leithreasaí faoi chomhair íocaíochtaí | b+c | 2.240 | 4.283 | 4.660 | 4.753 | 4.848 | 4.944 | 25.728 |Caiteachas riaracháin nach n-áirítear sa mhéid tagartha[20] |Acmhainní daonna agus caiteachas gaolmhar (LN) | 8.2.5. | d | 0.117 | 0.119 | 0.121 | 0.124 | 0.126 | 0.129 | 0.736 |Speansais riaracháin amach ó acmhainní daonna agus costais ghaolmhara, nach n-áirítear sa mhéid tagartha (LN) | 8.2.6. | e | 0.026 | 0.053 | 0.054 | 0.055 | 0.056 | 0.057 | 0.301 |Costas táscach airgeadais iomlán na hidirghabhála |LO IOMLÁN agus costas na n-acmhainní daonna san áireamh | a+c+d+e | 2.383 | 4.455 | 4.835 | 4.932 | 5.030 | 5.130 | 26.765 |LÍ IOMLÁN agus costas na n-acmhainní daonna san áireamh | b+c+d+e | 2.383 | 4.455 | 4.835 | 4.932 | 5.030 | 5.130 | 26.765 |Sonraí an ChómhaoinitheMá tá cómhaoiniú ó na Ballstáit nó ó chomhlachtaí eile (sonraigh cé hiad) i gceist sa togra, ba cheart meastachán a thabhairt ar an leibhéal cómhaoinithe sa tábla thíos (is féidir línte breise a chur leis má táthar ag súil go mbeidh comhlachtaí éagsúla páirteach sa chómhaoiniú):EUR milliún (go dtí an 3ú deachúil)Comhlacht cómhaoinithe | Bliain n | n + 1 | n + 2 | n + 3 | n + 4 | n+5 agus níos déanaí | Iomlán |Tríú tíortha Eorpacha[21] | f | 0.054 | 0.103 | 0.112 | 0.114 | 0.116 | 0.118 | 0.617 |LO IOMLÁN lena n-áirítear cómhaoiniú | a+c+d+e+f | 2.437 | 4.558 | 4.947 | 5.046 | 5.146 | 5.248 | 27.382 |4.1.2. Comhoiriúnacht leis an gClárú AirgeadaisX Tá an togra comhoiriúnach leis an gclárú airgeadais atá ann cheana.( Beidh athchlárú an teidil ábhartha ag gabháil leis an togra seo sa pheirspictíocht airgeadais.( Féadfaidh an togra a cheangal go mbeidh gá forálacha an Chomhaontaithe Idirinstitiúidigh[22] a chur chun feidhme (i.e. ionstraim sholúbthachta nó athbhreithniú ar an bpeirspictíocht airgeadais).4.1.3. Iarmhairt airgeadais ar IoncamX Níl impleachtaí airgeadais ar bith ag an togra ar ioncam( Tá iarmhairt airgeadais ag an togra seo – is é seo a leanas an éifeacht ar ioncam:EUR milliún (go dtí an 1ú deachúil)Roimh ghníomh [Bliain n-1] | Staid tar éis an ghnímh |Líon iomlán na n-acmhainní daonna | 1 | 1 | 1 | 1 | 1 | 1 |5. SAINTRÉITHE AGUS CUSPÓIRÍ5.1. An riachtanas is gá a shásamh sa ghearrthéarma nó san fhadtéarmaBunú rialacha comhchuibhithe ceangailteacha chun an leibhéal sábháilteachta san eitlíocht shibhialta a ardú.5.2. An breisluach toisc an Comhphobal a bheith páirteach ann, comhchuibheas an togra le hionstraimí airgeadais eile agus le sineirgíocht a d'fhéadfadh a bheith annBainfear amach an comhchuibhiú agus an méadú sábháilteachta is gá trí bhíthin rialacha Comhphobail a chuirfear i bhfeidhm go haonfhoirmeach.5.3. Cuspóirí, torthaí a bhfuiltear ag súil leo agus táscairí bainteacha an togra i gcomhthéacs chreat ABM (bainistiú na ngníomhaíochtaí)Is éard a eascróidh ón mbeart seo córas rialála Eorpaí níos fearr i sábháilteacht na heitlíochta, córas a chuirfidh feabhas, ina dhiaidh sin, ar shábháilteacht na heitlíochta. Ar na hiarmhairtí tairbheacha beidh, freisin, éifeachtaí eacnamaíocha ar thionscal eitlíochta na hEorpa agus rannchuidiú sóisialta.5.4. Modhanna don Chur i gCrích (táscach)X Bainistiú láraitheX go díreach trína tharmligean chuig:( go hindíreach trína tharmligean chuig:( Gníomhaireachtaí feidhmiúcháinX comhlachtaí arna mbunú ag na Comhphobail dá dtagraítear in Airteagal 185 den Rialachán Airgeadais( comhlachtaí náisiúnta san earnáil phoiblí/comhlachtaí a bhfuil misean de sheirbhís phoiblí acu( Bainistiú comhpháirteach nó díláraithe( leis na Ballstáit( le Tríú tíortha( Comhbhainistiú le heagraíochtaí idirnáisiúnta (sonraigh le do thoil)Barúlacha ábhartha:Beidh baint ag an gCoimisiún agus ag EASA go comhpháirteach leis na bearta a thabharfar isteach leis an Rialachán seo a chur chun feidhme.6. MONATÓIREACHT AGUS MEASTÓIREACHT6.1. Córas MonatóireachtaGach bliain, déantar monatóireacht ar obair EASA agus déantar meastóireacht ar an obair sin sa tuarascáil ghinearálta bhliantúil (don bhliain roimhe sin) agus sa chlár oibre (don bhliain ina dhiaidh sin). Is é Bord Bainistíochta na Gníomhaireachta a ghlacann an dá dhoiciméad seo agus cuirtear iad chuig Parlaimint na hEorpa, an Chomhairle, an Coimisiún, an Chúirt Iniúchóirí agus na Ballstáit.6.2. Meastóireacht6.2.1. Meastóireacht ex-anteI gcomhréir le Rialachán (CE) Uimh. 216/2008, d'iarr an Coimisiún ar EASA tuairim a thabhairt uaidh maidir le gnéithe sábháilteachta aeradróm agus BAT/SAL a chuimsiú faoi raon feidhme an Rialacháin seo.Tar éis próiseas forleathan comhairliúcháin i gcomhréir lena rialacha inmheánacha agus le cleachtas idirnáisiúnta sa réimse seo, d'fhoilsigh an Ghníomhaireacht a tuairim an 6 Nollaig 2007 (aeradróim) agus an 15 Aibreán 2008 (BAT/SAL), tuairim a bhí i bhfabhar an raon feidhme sna réimsí atá luaite a shíneadh bunaithe ar thacaíocht láidir ó na geallsealbhóirí a ndéanfaidh sé difear dóibh.Rinne an Coimisiún measúnú ar thionchar an bhirt, agus is é an tátal a bhí air sin go raibh tacaíocht shoiléir ann do raon feidhme Rialachán (CE) Uimh. 216/2008 a shíneadh chun na réimsí sin a chuimsiú faoina raon feidhme.6.2.2. Bearta arna nglacadh tar éis meastóireachta idirmheánaí/ex-post (ceachtanna a foghlaimíodh ón taithí a fuarthas roimhe seo)6.2.3. Téarmaí agus minicíocht meastóireachta sa todhchaíDéantar meastóireacht sheachtrach neamhspleách gach cúig bliana chun a mheas cé chomh maith agus atá a cúraimí á gcomhlíonadh ag EASA agus chun meastóireacht a dhéanamh ar an tionchar a bheadh ag rialacha comhchoiteanna agus ag obair na Gníomhaireachta ar an leibhéal ginearálta sábháilteachta san eitlíocht.7. BEARTA FRITH-CHALAOISEIs é an Stiúrthóir Feidhmiúcháin a chuirfidh buiséad na Gníomhaireachta i ngníomh. Tíolacann sé don Choimisiún, an Chúirt Bhreithiúnais agus Bord Bainistíochta na Gníomhaireachta, uair sa bhliain, cuntais mhionsonraithe don bhliain roimhe sin ina léirítear ioncam agus caiteachas. Lena chois sin, bíonn na téarmaí tagartha céanna in úsáid ag iniúchóir inmheánach an Choimisiúin agus é ag déanamh iniúchta ar EASA agus ar ranna an Choimisiúin, agus tá córas iniúchta inmheánaigh ag an nGníomhaireacht cosúil leis an gcóras atá ag an gCoimisiún.Beidh feidhm gan srian maidir le EASA ag Rialachán (CE) Uimh. 1073/1999 ó Pharlaimint na hEorpa agus ón gComhairle an 25 Bealtaine 1999 maidir le himscrúduithe arna seoladh ag an Oifig Eorpach Frith-Chalaoise (OLAF), agus ag an gcomhaontú idirinstitiúideach an 25 Bealtaine 1999 maidir le himscrúduithe inmheánacha arna seoladh ag OLAF.8. SONRAÍ NA n ACMHAINNÍ8.1. Cuspóirí an togra i dtéarmaí a gcostais airgeadaisLeithreasaí faoi chomhair oibleagáidí in EUR milliún (go dtí an 3ú deachúil)Bliain n | Bliain n+1 | Bliain n+2 | Bliain n+3 | Bliain n+4 | Bliain n+5 |Oifigigh nó foireann shealadach[26] (XX 01 01) | A*/AD | 1 | 1 | 1 | 1 | 1 | 1 |B*, C*/AST |Foireann arna maoiniú[27] ag Airteagal XX 01 02 |Foireann eile arna maoiniú[28] ag Airteagal XX 01 04/05 |IOMLÁN |8.2.2. Cur síos ar na cúraimí a thagann as an ngníomhRialacha teicniúla agus rialacháin a ullmhú, agus na rialacháin seo a chur chun feidhme, lena n-áirítear iarrachtaí caighdeánaithe.8.2.3. Foinsí na n-acmhainní daonna (reachtúla)( Poist leithdháilte faoi láthair ar bhainistíocht an chláir agus a bheidh le hathrú nó le síneadh.( Poist leithdháilte laistigh de chleachtadh APS/PDB do bhliain nX Poist a iarrfar sa chéad nós imeachta APS/PDB eile( Poist a athimscarfar ag baint úsáide as na hacmhainní atá ann cheana laistigh den tseirbhís (athimscaradh inmheánach)( Poist is gá do bhliain n cé nach raibh siad á dtuar i gcleachtadh APS/PDB na bliana a bhí i gceist8.2.4. Caiteachas eile riaracháin a fholaítear sa mhéid tagartha (XX 01 04/05 – Caiteachas ar bhainistiú riaracháin)EUR milliún (go dtí an 3ú deachúil)Líne Buiséid (uimhir agus ceannteideal) | Bliain n | Bliain n+1 | Bliain n+2 | Bliain n+3 | Bliain n+4 | Bliain n+5 agus níos déanaí | IOMLÁN |Cúnamh teicniúil agus riaracháin eile |- intra muros |- extra muros |Cúnamh teicniúil agus riaracháin iomlán |8.2.5. Costas airgeadais na n-acmhainní daonna agus costais ghaolmhara nach n-áirítear sa mhéid tagarthaEUR milliún (go dtí an 3ú deachúil)Cineál acmhainní daonna | Bliain n | Bliain n+1 | Bliain n+2 | Bliain n+3 | Bliain n+4 | Bliain n+5 agus níos déanaí |Oifigigh agus foireann shealadach (XX 01 01) | 0.117 | 0.119 | 0.121 | 0.124 | 0.126 | 0.129 |Foireann atá á maoiniú ag Airteagal XX 01 02 (foireann chúnta, END, foireann ar conradh, etc.) (sonraigh an líne sonrach buiséid) |Costas iomlán na nAcmhainní Daonna agus costais ghaolmhara (NACH n-áirítear sa mhéid tagartha) |Ríomh– Oifigigh agus Gníomhairí sealadacha |Oifigeach amháin ag ráta € 117 000 (2008) arna innéacsú faoi 2% in aghaidh na bliana. |Ríomh – Foireann arna maoiniú faoi Airteagal XX 01 02 |8.2.6. Caiteachas riaracháin eile nach n-áirítear sa mhéid tagarthaEUR milliún (go dtí an 3ú deachúil) |Bliain n | Bliain n+1 | Bliain n+2 | Bliain n+3 | Bliain n+4 | Bliain n+5 agus níos déanaí | IOMLÁN |XX 01 02 11 01 – Misin |XX 01 02 11 02 – Cruinnithe agus comhdhálacha |XX 01 02 11 03 – Coistí[29] | 0.026 | 0.053 | 0.054 | 0.055 | 0.056 | 0.057 | 0.301 |XX 01 02 11 04 – Staidéir agus comhairliúchán |XX 01 02 11 05 – Córais Faisnéise |2 Caiteachas bainistíochta iomlán eile (XX 01 02 11) |3 Caiteachas eile de chineál riaracháin (sonraigh agus cuir isteach tagairt don líne buiséid) |Iomlán an chaiteachais riaracháin cé is moite d'acmhainní daonna agus costais ghaolmhara (NACH n-áirítear sa mhéid tagartha) |Ríomh – Caiteachas eile riaracháin nach n-áirítear sa mhéid tagartha |Cruinniú den Choiste arna bhunú faoi Airteagal 65 de Rialachán Uimh. 216/2008, ar bhonn 1 chruinniú de 40 saineolaí an chéad bhliain agus 2 chruinniú de 40 saineolaí sna blianta ina dhiaidh sin, ag ráta 650 EUR in aghaidh an chruinnithe agus an tsaineolaí (2008) arna innéacsú faoi 2% in aghaidh na bliana. |[1] Rialachán (CE) Uimh. 1592/2002 ó Pharlaimint na hEorpa agus ón gComhairle an 15 Iúil 2002 maidir le rialacha comhchoiteanna i réimse na heitlíochta sibhialta agus lena mbunaítear Gníomhaireacht Sábháilteachta Eitlíochta na hEorpa (IO L 240, 7.9.2002, lch. 1).[2] Rialachán (CE) Uimh. 1702/2003 ón gCoimisiún an 24 Meán Fómhair 2003 (IO L 243, 27.9.2003, lch. 6) agus Rialachán (CE) Uimh. 2042/2003 ón gCoimisiún an 20 Samhain 2003 (IO L 315, 28.11.2003, lch. 1) maidir le táirgí, páirteanna agus fearais aerloingseoireachta a dheimhniú agus a chothabháil.[3] Rialachán (CE) Uimh. 216/2008 ó Pharlaimint na hEorpa agus ón gComhairle an 20 Feabhra 2008 maidir le rialacha comhchoiteanna i réimse na heitlíochta sibhialta agus lena mbunaítear Gníomhaireacht Sábháilteachta Eitlíochta na hEorpa, agus lena n-aisghairtear Treoir 91/670/CEE ón gComhairle, Rialachán (CE) Uimh. 1592/2002 agus Treoir 2004/36/CE.[4] Cinneadh MB/7/03 an 27 Meitheamh 2003 maidir leis an nós imeachta a chuirfidh an Ghníomhaireacht i bhfeidhm chun tuairimí, sonraíochtaí deimhniúcháin agus ábhar treorach a eisiúint, arna ghlacadh de bhun Airteagal 43 de Rialachán (CE) Uimh. 1592/2002.[5] IO C, , lch. .[6] IO C, , lch. .[7] IO C, , lch. .[8] IO C, , lch. .[9] COIM(2005) 578.[10] IO L 96, 31.3.2004, lch. 1.[11] IO L 96, 31.3.2004, lch. 10.[12] IO L 96, 31.3.2004, lch. 20.[13] IO L 96, 31.3.2004, lch. 26.[14] IO L 114, 27.4.2006, lch. 22.[15] Leithreasaí difreáilte[16] Rannpháirtíocht tríú tíortha Eorpacha a bhfuil baint acu leis an nGníomhaireacht (an Eilvéis, an Iorua agus an Íoslainn).[17] Ag glacadh leis gurb ionann bliain n agus 2012, an bhliain a d'fhéadfaí é a ghlacadh[18] Caiteachas nach dtagann faoi Chaibidil xx 01 de Theideal xx lena mbaineann.[19] Caiteachas laistigh d'Airteagal xx 01 04 de Theideal xx.[20] Caiteachas laistigh de Chaibidil xx 01, seachas Airteagail xx 01 04 agus xx 01 05.[21] Ranníocaíocht ó thríú tíortha Eorpacha a bhfuil baint acu le EASA faoi Airteagal 66 de Rialachán Uimh. 216/2008. Meastar gurb ionann an ranníocaíocht seo agus 2.4% de bhuiséad breise na Gníomhaireachta, gan ioncam ó tháillí san áireamh.[22] Féach pointí 19 agus 24 den Chomhaontú Idirinstitiúideach.[23] Ba cheart colúin bhreise a chur leis más gá, i.e. má théann tréimhse an ghnímh thar 6 bliana.[24] Mar a thuairiscítear i Mír 5.3.[25] Is é 140 000 euro sa bhliain an meánchostas in aghaidh gach fostaí EASA (forchostais, costas bonneagair agus costas taistil san áireamh). Is 12 duine a earcófar ó bhliain n ar aghaidh i gcomhair ceapadh rialacha; tá forás ag teacht ar staid na hearcaíochta i gcás caighdeánú: 4 i mbliain n, + 14 i mbliain n+1, + 2 i mbliain n+2[26] Costas NACH bhfuil clúdaithe ag an méid tagartha.[27] Costas NACH bhfuil clúdaithe ag an méid tagartha.[28] Costas ar áireamh sa mhéid tagartha.[29] Ag brath ar ábhar an chláir agus ar an Airteagal lena mbaineann i rialachán EASA, féadfaidh an Coiste gníomhú i gcáil chomhairleach, i gcáil rialaitheach nó i gcáil rialaitheach lena ngabhann grinnscrúdú. Tagairt C 10000.